
FRANCESC XAMMAR 
i l'Amèrica Central 


Enric Garcia Jardí 


Francesc Xammar és un jesuita compromès 
amb la causa dels pobres. La seva concepció de 
l'Evangeli és crítica amb les injustícies socials 
que provoca el capitalisme. Des de la dècada 
dels vuitanta, visita de forma anual diversos 
paisos de l'Amèrica Central en nom del Comitè 
Óscar Romero de Tarragona, amb el propòsit 
d'estendre la solidaritat entre persones i pobles. 

de Jesús 


Francesc Xammar is a Jesuit committed to the 
cause of the poor. His understanding of the 
Gospel leads him to be critical vvith the social 
injustices caused by capitalism. Since the 
1980s he has travelled every year to various 
countries in Central America on behalf of the 
Óscar Romero Committee of Tarragona vith 
the purpose of increasing solidarity betveen 
individuals and peoples. 

NY 40 RANCESC XAMMAR és un jesuita de 82 anys compromès amb la causa dels pobres. 

La seva concepció de l'Evangeli és crítica amb les injustícies socials que provoca 
el capitalisme. Des de la dècada dels vuitanta, visita de forma anual diversos paisos 


Li de l'Amèrica Central en nom del Comitè Óscar Romero de Tarragona, amb el propòsit 
E A V d'estendre la solidaritat entre persones i pobles. 


Ens reunim amb el jesuita Francesc Xammar en el pis de cinquanta- 
sis metres quadrats de la Floresta en el qual habita des de l'any 1969, 
quan el va adquirir la Companyia de Jesús. Duu una vida senzilla, 
sense ostentacions, fidel al vot de pobresa. És conscient que Jesús 
va prendre partida pels més necessitats, i considera que el missatge 
evangèlic és inspirador i revolucionari. De fet, a l'Evangeli segons 
Sant Mateu, el fill de Déu ja adverteix, de forma categòrica, que 
no es pot servir simultàniament a Déu i a "Mammón" (Mt 6.24), 
símbol de la riquesa, el "Dios dinero", tal com l'anomena Xammar 
al llarg de la nostra conversa. En aquest aspecte, una dicotomia que 
considera irreconciliable, sustenta la base del seu pensament: "La ri- 
quesa i la dignitat són conceptes que no poden anar de la mà. Capital 
i dignitat són incompatibles, inversament proporcionals". "D'aquí 
prové la força més revolucionària, que no és la de les armes, sinó la 
d'aconseguir, i això no és tasca fàcil, que les persones valorin la seva 
pròpia dignitat", hi afegeix. 

Xammar es va implicar activament en les lluites veinals dels 
anys setanta del segle xx, des dels barris de Ponent de Tarragona, que 
aleshores estaven mancats de serveis tan bàsics com l'enllumenat 
públic. També es va comprometre políticament a les eleccions muni- 
cipals del 1979, en què es va presentar com a alcaldable de la Can- 
didatura per a la Participació dels Veins (CPV), que va obtenir dos 
consellers al consistori i 2.228 vots —va arribar a esdevenir primera 
força política a la Floresta. Al llarg de la seva trajectòria vital, però, 
a banda de bolcar-se en la realitat social del seu entorn més pròxim, 
Xammar també ha fixat la mirada en el Tercer Món, i concretament 
en l'Amèrica Central, que ha visitat unes trenta-quatre vegades. Ell 
és un dels fundadors del Comitè Óscar Romero de Tarragona, que va 
néixer a mitjan anys vuitanta, arran de l'assassinat, el 24 de març de 
1980, de l'arquebisbe Óscar Romero, crític amb el règim autoritari 
que havia governat a El Salvador durant les quatre dècades anteriors. 
Des de fa prop de trenta anys, aquest col-lectiu sense afany de lucre, 
pensat per mantenir viu el llegat de Romero, organitza viatges de co- 
operació i sensibilització a Amèrica Central. "El sentit dels viatges a 
l'Amèrica Central rau en la voluntat de fer augmentar la solidaritat", 
assegura Xammar. Entre persones però també entre pobles. Ell con- 
sidera que "la solidaritat és un signe de la humanitat de l'home", i es 
nega a assumir la màxima hobbesiana que diu que l'home és un llop 


per a l'home (homo homini lupus), que segons la seva opinió el capi- 


1. Versió de La Santa Bíblia de Reina-Valera, de l'any 1602. 

talisme ha interioritzat i ha posat en pràctica sense escrúpols. "Quan 
l'home es nega a treballar per la solidaritat crec que està renunciant a 
una cosa fonamental de la seva existència. A més, la insolidaritat és 
nociva: genera angoixa, inseguretat, patiment", afirma. 

La primera vegada que Xammar va creuar l'Atlàntic fou a prin- 
cipis dels anys vuitanta. Uns companys jesuites catalans estaven 
destinats a Nicaragua, i Xammar va optar per visitar-los. La realitat 
del país nica, que acabava de derrotar la dictadura dels Somoza, el 
captivava. "Vaig anar-hi el primer any de la victòria sandinista", re- 
memora. El 19 de juliol de 1979 les tropes del Frente Sandinista de 
Liberación Nacional (FSLN) havien entrat victorioses a Managua, 
la capital del país, després d'anys de lluita clandestina i de ferot- 
ge repressió somocista. Tot i que la subjecció al poder d'Anastasio 
Somoza va costar desenes de milers de vides, tal com recorda a les 
seves memòries el jesuita nicaragúenc Fernando Cardenal, que en 
aquell moment militava al FSLN, la revolució sandinista va destacar 
per començar el canvi sense afusellar els seus adversaris. Ans el con- 
trari. Va suprimir la pena de mort i va fer gala d'un dels seus lemes: 

"Implacables en el combate, generosos en la victoria "". Després de 
derrocar el règim, tot estava per fer, i malgrat l'eufòria popular, el 
context era advers. Abans de fugir del país, la família Somoza ha- 
via buidat les arques públiques del país. "Nicaragua aleshores estava 
destrossada, però era una època bonica per al país, repleta d'il-lusió, 
d'esperança", recorda Xammar. Aquest esperit col-lectiu va aflorar, 
per exemple, durant la Cruzada Nacional de Alfabetización, un dels 
grans projectes que va desenvolupar el sandinisme. L'any 1980, la 
Cruzada va movilitzar uns 60.000 voluntaris, la majoria dels quals 
eren joves, que van aconseguir reduir l'analfabetisme del 5006 al 
1396, una autèntica gesta que va comptar amb el reconeixement de 
la Unesco. L'escriptor Júlio Cortàzar, que fou un enamorat declarat 
del país, va publicar, en aquell moment, una sèrie d'anotacions ela- 
borades in situ i aplegades en el llibre Nicaragua, tan violentamente 
dulce, en què valora el context sociopolític de l'època de forma breu 
i concisa: "Nicaragua les fue devuelta a sus legítimos duefios como 
un mufieco roto, una casa devastada por el mús siniestro de los ti- 

fones, que no se llamó Flora ni Lucy sino Somoza "". També parla 


d'una etapa històrica protagonitzada per "afios de reconstrucción 


2. CARDENAL, Fernando (2009): Junto a mi pueblo, con su revolución. Memorias. 
Madrid: Editorial Trotta, pàg. 232. 


3.CORTÀZAR, Julio (1984): Nicaragua, tan violentamente dulce. Barcelona: 
Muchnil Editores, pàg. 54. 

con las manos casi vacías "". Segons el testimoni de Xammar, eren 
temps vibrants, anteriors a la infestació de la política clientelar en el 
moviment polític, de la "Pifiata sandinista " del 1990, que va desen- 
coratjar molts nicaragiiencs i sandinistes, com els mateixos germans 
Fernando i Ernesto Cardenal. 

En aquest primer viatge, del 1980, Xammar va conèixer la Ni- 
caragua exultant, capaç de superar amb la força popular obstacles 
econòmics i polítics, però també es va creuar amb els estralls de l'ac- 
tivitat armada de la Contra, el moviment militar contrarevolucionari 
finançat pel govern nord-americà de Ronald Reagan —tal com va 
reconèixer la Cort Internacional de Justícia en la sentència del 27 de 
juny de 1986—, que ja havia començat a endinsar-se a Nicaragua des 
de territori hondurenc per "fer fracassar el govern sandinista". El dia 
abans que Xammar arribés a Ocotal, una ciutat del nord de Nicara- 
gua situada a prop de la frontera amb Hondures —on residien alguns 
dels seus companys jesuites—, la Contra havia cremat les oficines 
de la ràdio sandinista i els dipòsits d'arròs de la població. "La seva 
finalitat era desestabilitzar el país", opina Xammar. Alguns dels seus 
dirigents eren antics integrants de la Guàrdia Nacional, el cos militar 
somocista. Aquella experiència va colpir Xammar, que va veure com 
els seus companys d'orde religiós dormien amb un fusell a la vora. 

Després de visitar un parell d'ocasions Nicaragua, Xammar va 
arribar a la conclusió que seria interessant que la gent del món occi- 
dental, i, en el seu cas, de les comarques tarragonines, també se sub- 


mergís en aquesta realitat tan distinta que per al jesuita català havia 


4. Ídem, pàg. 58. 

significat una descoberta. A partir d'aquesta reflexió va sorgir la idea 
d'organitzar viatges de solidaritat a l'Amèrica Central amb el Comi- 
tè Óscar Romero de Tarragona. "L'oferiment estava pensat sobretot 
per als joves, perquè eren els que més disponibilitat tenien", explica 
Xammar. En aquell moment, a finals dels vuitanta, Nicaragua gene- 
rava expectació mediàtica, i alguns joves havien quedat fascinats per 
la revolta popular que s'hi havia produit (grups musicals de l'època, 
com els bascos Rortatu, van dedicar cançons del seu repertori a la 
causa sandinista). El primer viatge a Nicaragua del Comitè Óscar 
Romero de Tarragona es va portar a terme l'any 1987. 

Jo sempre he considerat que tota realitat que no es coneix di- 
rectament no es pot jutjar, perquè no es pot comprendre. Encara amb 
més motiu si es tracta de realitats diametralment diferents de les que 
un mateix viu", manifesta el jesuita. Ens podem informar i formar a 
través de diversos formats, com el llibre, la premsa escrita, la ràdio, 
la televisió o internet, entre d'altres, però segons Xammar, no hi ha 
"millor forma per conèixer la vida que la pròpia experiència vital". 
Aquest mestratge sempre ha guiat les experiències del Comitè Óscar 
Romero de Tarragona a l'Amèrica Central. "Jo solament insisteixo 
als voluntaris que en un mes i escaig no poden extreure grans con- 
clusions, que és recomanable no precipitar-se", manifesta. La con- 
signa és "observar, escoltar, reflexionar molt, aprendre", i, sobretot, 
no fer judicis "a corre-cuita". També pensa que és fonamental palpar 
la realitat dels més desfavorits en primera persona, conviure amb la 
pobresa, tal com ells ho fan. Durant l'estada, que sol ser d'un mes, 


els voluntaris s'integren en les cases de nadius, que els reben amb 

els braços oberts perquè, segons afirma Xammar, són conscients que 
alberguen persones que vénen al país "amb una actitud de servei i de 
solidaritat". "Esclar, quan hi ha aquest esperit la germanor és possi- 
ble", conclou el jesuita. 

Durant les primeres vivències grupals a Nicaragua van compro- 
var que tots els joves tornaven impactats. "Això és el que en certa 
mesura buscàvem amb aquesta iniciativa", admet. "Aquests viatges 
descobreixen una situació absolutament injusta, que ajuda els qui 
s'hi apunten a créixer com a persones aquí". Ja ho diu el recone- 
gut cantautor nicaragúenc Carlos Mejía Godoy en una de les seves 
cançons, titulada Yo soy de un pueblo: "Yo soy de un Pueblo nacido 
entre fusil y cantar, que de tanto haber sufrido, tiene mucho que en- 
sefiar". "Tot i que aquí també som testimonis de moltes injustícies, 
veure el contrast amb aquella realitat fa que valorin les coses que 
aquí ja tenim assolides i assumides des de fa temps", explica Xam- 
mar. N'és paradigmàtic el cas de Misael Fusté, un jove que quan va 
tornar a casa la primera cosa que va fer va ser obrir l'aixeta de la cui- 
na, i, durant uns segons, va romandre embadalit mirant com rajava 
sense aturar-se l'aigua potable. S'havia adonat que aquell acte que 
per nosaltres resulta simple, àdhuc insignificant, podia esdevenir un 
privilegi a l'altra punta del món. Xammar també fa referència a dues 
noies que l'últim dia de la seva estada a Nicaragua es van assabentar 
que el matalàs on dormien era el del matrimoni que les acollia, que 


aquell mes havia estat dormint a terra per poder oferir el millor que 


tenien als seus hostes. Els viatgers, doncs, s'integren en la vida dels 
nadius: mengen arroz con frijoles dia sí i dia també, ocupen el seu 
dia amb una jornada de treball de cooperació: suporten la racionalit- 
zació de l'aigua en cas que visquin en espais rurals de Nicaragua, i, 
en definitiva, senten els efectes de la desigualtat en pròpia pell, fet 
que segons Xammar ajuda a despertar consciències, a crear empatia, 
a plantar la llavor del compromís. 

Amb el pas del temps, el Comitè Óscar Romero també va en- 
degar estades a Guatemala, al Salvador, Hondures i al Perú, sempre 
amb la mateixa filosofia, que combina la sensibilització amb el des- 
envolupament de projectes de cooperació. En aquest darrer aspecte, 
una de les parts principals dels designis que planifiquen al Comitè al 
llarg de l'any, des de Tarragona, està vinculat a l'educació, sabedors 
que és la clau que pot obrir les portes de la transformació social. 
En aquesta mateixa línia, alberga les esperances Fernando Cardenal 
des que les va allunyar del FSLN: "Debemos despertar a nuestro 
pueblo con un trabajo de educación que llegue a lo profundo de la 
conciencia y de ahí a la organización y acción social. Entonces los 
explotadores ya no podrún dormir tranquilos "". "Darrerament, amb 
el Comitè, estem potenciant la poca ajuda que podem oferir a beques 
d'estudis", explica Xammar. En els darrers temps han focalitzat els 


esforços a Guatemala, on segons assegura el jesuita, les dones in- 


5. CARDENAL, Fernando (2009): Junto a mi pueblo, con su revolución. Memorias. 
Madrid: Editorial Trotta, pàg. 453-454. 

dígenes són víctimes d'una doble opressió, per la seva condició de 
gènere i d'ètnia, i tenen serioses dificultats per completar els seus 
estudis, sobretot els d'àmbit universitari. Això no obstant, el suport 
del Comitè també engloba altres matèries. L'estiu d'aquest 2015, per 
exemple, Xammar va viatjar a Guatemala acompanyat de dos met- 
ges tarragonins col-legiats, que van estar oferint atenció mèdica, per 
primera volta, a les comunitats indígenes del nord del país. 

En aquestes dècades de mirada atenta, de bagatge personal, 
Xammar ha constatat des del lloc dels fets que els contrastos entre 
classes socials a l'Amèrica Central encara són més evidents que en 
les nostres societats. Segons la revista Forbes (2012) a Nicaragua hi 
ha 190 persones multimilionàries amb un patrimoni total de 25.400 
milions de dòlarsé. Aquesta xifra escandalitza si la juxtaposem al 
42,726 de nicaragúencs que viuen en situació de pobresa segons la 
Fundación Internacional para el Desafío Económico Global (2013)7. 
El mateix succeeix a Guatemala, que ha patit especialment els efec- 
tes negatius de la globalització econòmica, i on el Comitè Óscar 
Romero de Tarragona ha focalitzat una part important dels seus es- 
forços. Xammar relata com les multinacionals compren els terrenys 
dels petits agricultors guatemalencs per quantitats ínfimes, sovint per 


mitjà de coaccions. A l'actualitat s'estan desforestant les selves a 


6. http://cafeconvoz.org/tenemos-190-ultra-ricos-en-nicaragua 
Anònim. "Tenemos 190 ultra-ricos en Nicaragua ", publicat a Café con voz. 
(Ultima visita: 6 d'agost de 2015.) 


7. http:/Avveve.fideg.org/investigaciones-y-publicaciones/116-2014-11-12-20-32-46. 
Resultats Encuesta de hogares para medir la pobreza en Nicaragua de la 
Fundación Internacional para el Desafío Económico Global. (Última visita: 
6 d'agost del 2015.) 

Guatemala, i també a Hondures, per plantar-hi la palma africana, de 
la qual s'obté combustible. "Aquest tipus de monocultiu destrossa el 
sòl, i a més, als que es queden sense el seu terreny sovint tan sols els 
queda l'opció de reubicar-se en zones muntanyoses, amb unes pen- 
dents fortes, on només poden cultivar blat de moro", denuncia Xam- 
mar. Els desarrelen, els arrabassen el seu únic mitjà de subsistència, 
que és la terra. Segons dades del 2013 de l'Institut Nacional d'Esta- 
dística de Guatemala i del Banc Mundial, en el 4426 dels municipis 
rurals, tres de cada quatre persones viuen en condicions de pobresa". 
Davant d'aquesta situació, Xammar no dissimula el desencant i la 
indignació amb el món que ens envolta. "Aquesta Europa en què vi- 
vim és fatal. És un continent prepotent que ha explotat durant segles 
el Tercer Món, i que ara ho fa amb guants blancs", es lamenta, fas- 
tiguejat pel "neocolonialisme" que segons ell encara s'aprofita dels 
recursos naturals dels paisos empobrits —que no pas pobres— i que 
en part prové del Vell Continent. 

Aquesta disparitat no només es palesa amb dades. Es fa visible 
en la vida quotidiana. "És curiós, perquè al costat d'un palau d'algú 
que ha fet fortuna als Estats Units hi trobes una xabola. Aquí, aquest 
fet no es produeix tant, perquè ens dividim per districtes, per barris. 
El cert és que quan ho vaig veure, a Guatemala, em va commocio- 


nar", reconeix Xammar. 


8. http://vvvvv.bancomundial.org/es/nevvs/press-release/2013/04/30/mapa- 
de-pobreza. Dades del Banc Mundial en referència als índexs de pobresa en 
les zones rurals de Guatemala. (Ultima visita: 6 d'agost de 2015.) 

Temps enrere, aquests viatges tenien força demanda: van arribar a 
anar-hi, amb Xammar, unes 25 o 30 persones cada any. Tot i que 
s'han produit de forma ininterrompuda des de l'any 1991, i encara 
s'organitzen, el jesuita confirma que en els darrers anys ha disminuit 
el nombre d'inscripcions. Ell hi veu, entre d'altres causes, questions 
econòmiques, perquè el viatge implica un cost, que segons raona 
fara els joves tenen més difícil d'assumir, perquè als anys vuitanta 
i noranta era més senzill trobar un lloc de treball que els permetés 
estalviar durant un temps i apuntar-s'hi". 

Així les coses, amb 82 anys, Francesc Xammar segueix viatjant 
cada estiu a la seva estimada Amèrica Central. El mou el convenci- 
ment que un altre món és possible: un món en què l'amor i la germa- 
nor, que Xammar reivindica com a valors cristians, empeltin les ba- 
ses d'una manera de viure menys competitiva, cobdiciosa i egoista, 
que posi en valor l'amor i la solidaritat, que al capdavall són energies 
revolucionàries. De la mateixa manera que d'altres referents polítics 
nicaragúencs, com els germans Cardenal, Xammar, pel que fa al cas 
concret de Nicaragua, ha perdut la fe en Daniel Ortega i en el FSLN, 
perquè ha evidenciat que "ara mantenen una postura molt menys ho- 
nesta" en comparació amb els inicis de la revolta popular sandinista. 
Així i tot, el jesuita es quiestiona per què el capitalisme, que en nom 
de la seva praxi també s'han comès injustícies i barbàries, no ha estat 
"tan deslegitimat com a ideologia tal com ho ha estat el socialisme". 
Amb tot, Xammar refusa la possibilitat de renunciar a l'esperança. El 


bisbe Pere Casaldàliga repeteix, amb un bri d'optimisme, que "so- 

mos soldados derrotados de una causa invencible "2. En el seu cas, 
Xammar diposita la seva quota de confiança en l'avenir en els joves, 
els de Centreamèrica i els de tot el món, que tenim la responsabilitat 


compartida de construir un futur millor: més digne, just i solidari. 

SAcí, al Primer Món, malgrat la crisi econòmica, tenim normal- 
ment molt més d'allò que necessitem per viure. Allà, al Tercer Món, 
no tenen ni els mínims bàsics per a menjar, vestir-se i tenir cura de la 
salut. Per què2 Aquesta és la terrible pregunta que tot cristià hauria 
de plantejar-se i respondre", es preguntava Xammar l'any 1996 en 
un article que feia referència als viatges a l'Amèrica Central del Co- 
mitè Óscar Romero de Tarragona. La seva interpel-lació, adreçada 
als cristians, però vàlida també per a la resta de persones, segueix 
latent, i ens hi hem d'aproximar. 


ui ue 


ENRIC GARCIA JARDÍ 


Des Viu 


9. CASALDÀLIGA, Pere, VIGIL, José Maria (1992). Espiritualidad de la liberación. 
Editorial Sal Terrae. Pàg. 100. 


10. XAMMAR, Francesc. "A l'estiu, una experiència de solidaritat". Article publicat 
al núm. 93 de la revista Església de Tarragona. Abril de 1996. Pàgina 25. 

A TRES CONTINENTS 


Àfrica, Àsia i Amèrica del Sud 


Francesc Marsal i Cavallé 


La Charity Operation Hernia, ara Hernia 
International, es va crear amb la finalitat 
d'oferir cirurgia de la paret abdominal 
gratuita als pacients sense recursos de 
l'Àfrica. Actualment les seves missions es 
porten a terme també a l'Àsia i Amèrica del 
Sud. Aquest article recull algunes d'aquestes 
missions. 


PARAULES CLAU: 
Hernia International, 


solidaritat, cirurgia, 
missió humanitària 


The charity Operation Hernia, founded by 
Hernia International, vvas created vvith the 
aim of providing free abdominal vvall surgery 
to patients in Africa vvho lach the means to 
pay for such operations. It novv also conducts 
its missions in Asia and South America. 

The present article recounts some of these 
missions. 

7 47 any 2005, el professor Andrevv 
Ringsnorth, cirurgià especialista 
1 dels hospitals NHS Trust a 
Plymouth (Anglaterra), de 
EZA V reconegut prestigi no tan sols 
al seu país, sinó també dins de la comunitat 
científica europea, juntament amb el cirurgià 
africà Dr. Chris Oppong van fundar la Charity 
Operation Hernia, amb la finalitat d'oferir 
cirurgia de la paret abdominal gratuita 
als pacients sense recursos de l'Àfrica, i 
a la vegada ensenyar als cirurgians locals 
les tècniques per operar aquest tipus de 
patologies. 


La Charity —que no és ONG-— va iniciar a Ghana, concretament a la 
població de Talcoradi, les primeres missions en àrees rurals d' Àfrica. 
El que va començar com un projecte pilot va ser la llavor d'una col- 
laboració cada vegada més nombrosa de cirurgians, anestesistes i 
infermeres de diversos paisos d'Europa i Amèrica del Nord, no tan 
sols a l'Àfrica, sinó també a l'Amèrica del Sud i a l'Àsia. 

Actualment, i amb el nom de MHernia International, les 
missions es porten a terme a Ghana (Carpenter), Nigèria (Eruvva, 
Aliade, Olpoga i Abor Mbaise), Costa d'Ivori (Abidjan), Gàmbia 
(Farafenni), Malavvi (Thyolo), Tanzània (Rorogvve), Mongòlia 
(Ulaan Baatar), Moldàvia (Chisinau), Equador (Esmeraldas), Perú 
(Lima, Chachapoyas), Brasil (Maranhao, Amazonas), Ucraina 
(Mileulov), l'Índia (Shehada, Dondaicha, Orissa), Cambodja (Phnom 
Pehn) i Palistan (Bevval). 

Amb motiu d'una llicència excepcional a l'Hospital Sant Pau i 
Santa Tecla de Tarragona, per la feina continuada durant vint-i-cinc 
anys, em vaig plantejar la idea de portar a terme un somni: partici- 


par en una missió humanitària i, concretament, dins de la Charity 

del professor Ringsnorth, dedicada a la cirurgia de la paret abdomi- 
nal. La patologia de la paret abdominal segueix sent un dels proce- 
diments quirúrgics més habituals en un servei de cirurgia general. 
Processos com una hèrnia inguinal, que en el nostre medi semblen 
banals i de poca complexitat, poden arribar a ser molt complexos i de 
gravetat Si no es tracten a temps. 

Als paisos amb pocs recursos i amb un sistema sanitari defici- 
ent, aquestes patologies poder arribar a comprometre la vida dels 
pacients. És, doncs, molt important la tasca de la Charity, que fa pos- 
sible tractar els pacients més pobres en un temps raonable i evitar, 
així, les greus complicacions que es deriven de la dificultat de rebre 
tractament. 

Després dels primers contactes amb companys, cirurgians, que 
havien ja participat en alguna de les cooperacions amb Operation 
Hernia, el mes de novembre del 2011 va arribar el moment esperat. 

Mesos de preparació, contactes, intercanvi d'informació, posa- 
da al dia de les vacunes obligatòries per poder viatjar a l'Àfrica i, 
evidentment, de difusió del missatge de la missió per obtenir la col- 
laboració d'entitats, empreses, amistats i, sobretot, laboratoris relaci- 
onats amb la cirurgia de la paret abdominal, ja que és imprescindible 
per tenir èxit en la missió, aconseguir, aportar i transportar des del 
nostre país tot aquell material que utilitzem en els nostres hospitals 
per operar pacients amb hèrnies de la paret abdominal. 

La preparació del primer viatge deixa un record especial i 
aporta experiència per a la preparació dels que després vam seguir 


organitzant. 


MBàrrica: Hospital St. Vincent's (Aliade, Nigèria) 
El 26 de novembre del 2011 sortíem il-lusionats des de l'aeroport del 
Prat a Barcelona, per continuar, via Londres, cap a Abuja, capital de 
Nigèria. Els set membres de l'expedició ens vam trobar a Heathrovy, 


després dels mesos d'intercanvi d'informació per correu electrònic i 

Acollida a l'hospital St. Vincent's (Aliade, Nigèria) 


Sala d'operacions, hospital St. Vincent's (Aliade, Nigèria) 


Facebool. De nou, noves emocions amb les explicacions dels mem- 
bres de l'expedició que ja havien participat en altres missions. 

Després de més de sis hores de vol amb la companyia British 
Airvvays, que ens va autoritzar a transportar de forma extraordinària 
quaranta-sis quilograms de pes, vam arribar a les cinc del matí a 
Nigèria. A l'aeroport d'Abuja, Nnamdi Azilivve International Air- 
port, ens esperava l'Austin Ella, un metge local que havia sigut fins 
aleshores el nostre enllaç amb l'Hospital St. Vincent's, d'Aliade, la 
nostra destinació final. Els tràmits a la duana, tot i transportar més de 
catorze capses de vint-i-tres quilograms, degudament identificades, 
no van presentar cap problema important, de fet, tot es va arreglar 
amb quinze euros. 

Un cop carregat tot el nostre equipatge, vam iniciar el viatge cap 
a l'Hospital St. Vincent's a l'Estat de Benue, un dels trenta-sis estats 
en què es divideix Nigèria, al sud-est del país. Van ser sis hores de 
viatge per carreteres nigerianes, molt transitades i amb nombrosos 
controls policials, a causa dels malauradament coneguts atemptats de 
Bolo Haram, grup terrorista que des de fa anys atempta contra cristi- 
ans pel país. Finalment, vam arribar al nostre destí sense problemes, 
a la missió regida per les Germanes de la Nativitat. 

El St. Vincent's consta de diversos pavellons d'estil anglès, en 
una àrea d'unes deu hectàrees, amb consultes externes, hospitalitza- 
ció, maternitat, residencia per a les germanes —que va ser la nostra 
durant la setmana que vam ser-hi treballant— i l'església catòlica, on 
cada dia el capellà diu la missa tan bon punt es fa de dia —cap a les 
sis del matí, ja que ens trobem molt a prop de l'equador de la Terra. 

No vam tenir temps d'acomodar-nos que ja ens van convidar a 
dinar al menjador que cada dia seria el nostre lloc dels àpats, pun- 
tualment servits per les germanes sota les ordres de sister Rose. Se- 
guidament, vam ser convidats a presenciar el festival de benvinguda, 


amb balls tribals per part de les nenes de la missió. Un cop finalitzat, 

tothom ens va acompanyar a la nostra residència, en comitiva, en- 
voltats de canalla. Així iniciàrem el que seria habitual cada dia i més 
d'un cop: regalar caramels i joguines a tots els nens. 

A l'hospital hi viuen més de cent vint famílies, que són el perso- 
nal que treballa dins de la missió, la qual cosa propiciava que els més 
de quaranta nens que hi vivien en aquell moment fossin els nostres 
acompanyants cada dia, a fi de rebre algun regal nostre (cosa que 
succeia de forma força habitual). 

Una altra de les tasques habituals en cada una de les missions és 
ordenar tot el material transportat i organitzar les sales d'operacions 
on desenvoluparem la nostra activitat. 

La primera nit a l'Àfrica no va deixar de ser una experiència. 
Hem de dir que les habitacions del St. Vincent's eren confortables 
i amb la indispensable mosquitera, ja que hem de recordar que ens 
trobàvem en una zona afectada per la malària. 

Estàvem de missió i fora del nostre hàbitat habitual de treball, 
i aquí es treballa de sol a sol, ja que cal aprofitar la llum natural, és 
dir, a les sis ens aixecàvem i un cop havíem "gaudit" de la dutxa de 
"cassola" amb aigua de pluja ens traslladàvem al menjador, on un 
bon esmorzar preparat per sister Rose ens esperava. Un cop acabat, 
tots a treballar. 

Ens va sorprendre, el primer dia —i més als que érem allà per pri- 
mera vegada—, trobar-nos amb uns quinze o vint pacients davant dels 
quiròfans, en dejú i preparats per ser intervinguts. Es feia una ràpida 
i acurada revisió amb l'exploració física que confirmava la patologia 
per la qual havien estat triats i ràpidament les sales d'operacions es 
posaven en marxa. 

Les nostres dues infermeres, acompanyades per alguna assistent 
en pràctiques, seguint els protocols establerts, col-locaven les vies 


perifèriques als pacients amb la medicació profilàctica i a començarl 

Pacients preparats per ser operats, hospital St. Vicent's (Aliade, Nigèria) 


Un àpat ràpid i, això sí, puntual a les 13.30 per continuar amb 
el mateix ritme que al matí, fins a les sis o a les set de la tarda. Com 
hem comentat, el sol surt al voltant de les 6.15 i es pon a les 18.15 
i aleshores, tot fent-se fosc d'una forma més ràpida de la que estem 
acostumats al Mediterrani, l'activitat s'aturava. Però no en els nos- 
tres quiròfans, ja que cada dia teníem previst acabar tots els pacients 
seleccionats, molts d'ells vinguts des de molt lluny, l'últim dia van 
ser vint-i-quatre pacients. 

Tot l'equip, cada dia després de sopar, teníem el costum de vi- 
sitar els últims pacients de la tarda. A causa de la falta de llum —això 
sí, amb un cel espectacular—, que el mitjà de transport habitual dels 
pacients era la motocicleta i pel fet que vivien lluny de l'hospital, els 
recomanàvem pernoctar, juntament amb les seves famílies i acom- 
panyants, a les sales d'hospitalització. La nostra sorpresa era quan 
l'endemà no trobàvem cap pacient ingressat. 

Van ser cinc dies de quiròfan intensos, amb més de vuitanta 
pacients intervinguts i més de cent vint procediments. Tot l'equip, 
juntament amb els tècnics locals, degudament entrenats pels equips 
quirúrgics de les anteriors missions, vam treballar de valent, amb la 


satisfacció de la feina ben feta. 

L'últim dia, després d'una llarga jornada quirúrgica, ens espera- 
Va una festa sorpresa amb tots els membres que configuraven l'equip 
local: monges, assistents, tècnics i infermeres. Ordenadament, ens 
disposàrem a sopar, vam ballar i vam rebre al final unes paraules 
emocionades de la superiora de la Comunitat, sister Helen, que ens 
agraia la feina feta. Vam seguir amb les emocions, sobretot quan el 
Peter, cirurgià local, anomenà cadascun dels membres de l'equip, 
amb unes sentides paraules i ens obsequià amb una roba de cotó 
preciosa. 

La setmana a l'hospital St. Vincent's va ser una setmana de con- 
vivència amb el poble nigerià, dies de treball intens i satisfactori. 
Queden les amistats i els records dels moments viscuts, les hores de 
quiròfan continuat, les mirades d'agraiment dels nostres pacients i de 
les famílies i aquella canalla, feliç, a qui vam poder omplir de regals 
cada dia. 

No vam tenir en cap moment sensació d'inseguretat, malgrat les 
notícies que cada dia arriben de Nigèria i que, malauradament, faran 


difícil seguir organitzant missions al país. 

MB Amèrica: Hospital Dr. Gustavo Domínguez 

(Santo Domingo de los Colorados, Equador) 
Un cop més, el 24 de novembre del 2012, sortíem il-lusionats, des de 
l'aeroport de Barajas, el grup de cirurgians i anestesistes que aquest 
any ens havíem apuntat per participar en una missió organitzada per 
la Charity Hernia International (abans Operation Hernia). 

El grup el formàvem un experimentat anestesista de Sevilla i 
vuit cirurgians, quatre dels quals repetíem després de la nostra ex- 
periència a l'hospital St. Vincent's, d'Aliade (Nigèria). Com l'any 
anterior, els preparatius per assegurar l'èxit de la missió començaren 
mesos abans amb contactes a través de correus electrònics i informa- 
ció dels diversos membres mitjançant un grup creat a Facebooh. 

Tothom informava del material aconseguit i, si hi havia cap pro- 
blema, es plantejava quina era la manera més fàcil de solucionar-lo. 
A poc a poc, el grup anava aconseguint més material mèdic i quirúr- 
gic per portar cap a l'Equador, així com joguines i altres coses per fer 
contenta la canalla que, sens dubte, trobaríem en la nostra missió. 

Després d'un llarg viatge, amb una parada tècnica amb canvi de 
companyia i d'avió a l'aeroport de Panamà, arribàrem a l'aeroport 
Mariscal Sucre, de la capital del país, Quito. 

L'aeroport —que aviat serà clausurat, ja que el nou està pràctica- 
ment finalitzat— es troba al mig de la gran ciutat que és Quito, de més 
de 1.600.000 habitants. La veritat és que impressiona l'aproximació 
entre edificis quan aterra l'avió, i més sent de nit, moment en què el 
nostre avió arribava procedent de Panamà. 

Els tràmits de la duana —us ho podeu imaginar— són complicats, 
ja que arribes amb un munt de caixes etiquetades com a "Missió 
Humanitària", però sense tenir clar què conté cadascuna, malgrat 
l'inventari que cada cop ens obliguem a tenir. Et trobes que l'agent 
encarregat del control sol-licita informació i és complicat fer-li en- 


tendre que, realment, no podem donar-li gaires explicacions. Final- 


ment, el nostre contacte a l'aeroport ho arreglà amb bones paraules 
i, un cop fets els tràmits d'immigració, contactà amb les persones 
responsables de traslladar-nos al lloc on havíem de passar la primera 
nit, a Quito. 

Aprofitem el diumenge al matí per visitar la ciutat de Quito, 
concretament el barri antic, declarat Patrimoni Cultural de la Huma- 
nitat per la UNESCO el 18 de setembre de 1978. 

Després de dinar sortim cap a la nostra destinació, Santo Do- 
mingo de los Colorados, també anomenat de los Tsachilas, capital de 
la província de Santo Domingo. És la quarta ciutat més poblada de 
l'Equador, amb una població de més de 270.000 habitants. 

Després de més de quatre hores de viatge per una carretera molt 
transitada i de recórrer uns cent cinquanta quilòmetres, arribem ben 
entrada la nit. La primera nit vam descansar en un confortable hotel 
a la ciutat de La Concordia, propietat d'una de les cooperants locals, 
Sandra Ocampo, que juntament amb la doctora Rathia Tinizaray, co- 
ordinen les missions de la Charity a l'Equador. 

El dilluns 26 de novembre ens traslladàvem a la nostra destina- 
ció final, Santo Domingo de los Colorados, on estaríem tota la set- 
mana treballant al seu hospital provincial, l'hospital Doctor Gustavo 
Domínguez. Allí vam disposar d'una sala d'operacions àmplia i ben 
dotada instrumentalment, amb dues taules i una sala de recuperació 
postoperatòria. Dos cirurgians del grup examinaven els pacients que 
havien estat escollits pels cooperants i per la doctora Rathia Tiniza- 
ray per ser de la seva àrea d'influència, disposar de pocs recursos i 
tenir patologies de la paret abdominal, per tot això, tributaris de ser 
operats per nosaltres. No cal dir que ràpidament ens vam posar a 
treballar, un cop vam tenir tot el material classificat i ordenat i els 
pacients a punt. 

Durant els segúents cinc dies vam realitzar un total de seixanta- 
tres intervencions de paret abdominal a cinquanta-sis pacients de to- 


tes les edats, ja que el fet de comptar amb un anestesista en el nostre 

Hospital Dr. Gustavo Dominguez (Santo Domingo de los Colorados, Equador) 


Sala d'operacions, hospital Dr. Gustavo Dominguez 
(Santo Domingo de los Colorados, Equador) 

Sala de l'hospital de Rorogvve (Tanzània) 


equip (no fou així a Nigèria), ens va permetre incloure pacients de 
curta edat i fer intervencions de major complexitat. 

Afortunadament no vam tenir complicacions importants ni du- 
rant les intervencions, ni en el postoperatori, i la majoria dels paci- 
ents van ser donats d'alta a les poques hores de l'operació. 

Un cop finalitzada la nostra missió i acompanyats per la Sandra 
Ocampo, juntament amb un petit cos policial, vam visitar la reserva 
local dels indis Tsachilas, nadius de la regió, distribuits en comunes 
ubicades al voltant de Santo Domingo. El nom de "los Colorados" ve 
del costum de pintar-se de vermell el cos i els cabells segons l'edat 
i caprici de cada persona. Els colors s'alternen harmònicament, les 
línies de la cara són estretes, i amples les del cos. 

Aprofitant el viatge de tornada a la capital, juntament amb un 
cirurgià equatorià format a Sevilla, visitàrem Otavago i el seu mercat 
tradicional, i d'aquesta manera vam aprofitar per comprar algun re- 
cord per a les nostres famílies. 

El dia 1 de desembre iniciàvem el llarg viatge de tornada a casa 
amb els records dels moments viscuts i satisfets per la feina feta a 
l'hospital Gustavo Domínguez, assistint, un cop més, pacients sense 


recursos, que en tot moment ens encoratjaven amb la seva gratitud, i 

amb el reconeixement a la important labor de cooperació de la San- 
dra Ocampo i de la doctora Rathia Tinizaray, coordinadores essen- 
cials per a l'èxit de la missió, ja que, sens dubte, sense la seva orga- 
nització difícilment es podrien realitzar programes de cooperació en 


aquell territori. 


MB Àsia: Hospital Hebron 
(Phnom Penh, Cambodja) 

L'any 2013 la nostra destinació era Phnom Penh. No teníem referèn- 
cies directes sobre el país i per recollir-ne informació vam comptar 
amb l'experiència i les vivències del fotògraf tarragoní Sansa,l bon 
coneixedor d'aquella terra. El 23 de novembre del 2013, un cop més, 
el grup format per set cirurgians i una anestesista, de diferents ciutats 
d'Espanya, sortíem en una nova missió de l'aeroport del Prat en di- 
recció a Phnom Penbh, capital de Cambodja, amb la companyia Qatar 


Airvvays. Gràcies a les gestions del nostre agent de viatges a Tarra- 


1. SATURNINO BENITO, Josep Maria: Cara a cara Camboya / Face to face. Tarra- 
gona: Arola Editors, 2011. 

El grup de la missió a l'aeroport de Phnom Penh (Cambodja) 


gona, vam poder transportar cadascú de nosaltres fins a vint-i-tres 
quilograms suplementaris sense cost, la qual cosa és molt important 
per traslladar material quirúrgic, medicaments i tot allò que pot fer 
més útil la nostra estada. Àsia era la nostra nova destinació per fer 
una setmana de treball dins de la Charity. Aquesta vegada hi havia 
membres de l'equip que hi participaven per primera vegada. 

L'endemà, a l'arribada a l'aeroport de Phnom Penh, Pochengton, 
un cop fets els tràmits d'immigració, vam passar la duana amb 
l'ajuda d'Stephen Ring que, en nom de l'hospital Hebron, seria el 
nostre acompanyant durant tota la setmana. 

Aquest cop ens trobàvem en una gran ciutat, per tant, seria una 
experiència diferent. La ciutat de Phnom Penh, anomenada la "Perla 
d'Àsia", està situada de forma privilegiada a la confluència dels rius 
Melcong, Sap i Bassac, té més de 1.500.000 habitants i, a ulls d'un 
occidental, es mostra una mica caòtica. No disposa de transport urbà 
i el mitjà més habitual per moure's són les motocicletes —que circu- 
len en totes direccions i per tot arreu—, les moto-taxi i els tuh-tul —un 
mena de tricicle en el qual és imprescindible acordar el preu amb el 
conductor abans de pujar-hi. Gràcies a l'experiència del grup de la 
Charity que ens havia precedit i a causa de com n'era de complicat 
el transport, vam optar per allotjar-nos al 9 Dragon Hotel, un hotel 


modest ben a prop de l'hospital on havíem de treballar, situat a prop 

de l'aeroport i de la principal via d'accés a la capital, l'avinguda de 
Rússia. 

Com sempre, en arribar a l'hospital, el primer que cal fer és 
endreçar tot el material, el diumenge, la mateixa tarda de l'arribada, 
vam obrir les nostres caixes i vam disposar el material de forma or- 
denada, també vam preparar els quiròfans per començar a treballar 
l'endemà dilluns a primera hora. Va ser, així mateix, el moment de 
les presentacions i les fotografies del grup amb els treballadors del 
centre. L'hospital, inaugurat l'any 2007, està regit per treballadors 
que depenen del ministeri de Salut de Corea del Sud, disposa d'uns 
setanta llits i tres quiròfans força ben equipats, dos dels quals se'ns 
van cedir per treballar durant la nostra estada. 

El dilluns 25 de novembre, juntament amb els membres de 
l'hospital, vam ser convidats a participar en una cerimònia religi- 
osa evangelista d'acció de gràcies abans de començar a operar els 
nostres pacients. Com en altres missions, cada matí ja teníem els 
pacients preparats i a punt per a una nova exploració mèdica que 
confirmés la patologia per la qual havien de ser intervinguts. Durant 
la setmana de la missió es van atendre un total de cinquanta-cinc 
pacients, alguns de curta edat, com en l'anterior expedició, el fet de 
comptar al grup amb una anestesista permet operar pacients de qual- 


sevol edat i complexitat. 

Hospital de Rorogvve (Tanzània) 


La nostra estada a Phnom Penh ens permet conèixer la ciutat a 
les estones de lleure, actualment una destinació turística per a molts 
occidentals. A més d'interessants monuments i palaus, visitem l'es- 
cola que fou una terrible presó durant la dictadura del règim maoista 
dels Ehmers rojos, entre els anys 1975 i 1979, convertida avui en el 
Museu del Genocidi: Toul Sleng. 

Com he assenyalat a l'inici, Sansa va ser per a nosaltres un en- 
llaç amb la història recent i la realitat de Cambodja, per això, un 
cop finalitzada la nostra missió no vam voler marxar del país sense 
visitar la missió que ha creat a Battambang el jesuita asturià Rihe 
Figaredo —bisbe d'aquesta diòcesi—, a l'empara de la Fundación Ar- 
rupe. A Battambang, a través de diversos projectes es dóna suport a 
la població rural per aconseguir refer la societat un cop acabada la 
dictadura, cal destacar-ne l'ajuda als joves mutilats per les mines an- 
tipersones —de fet, un dels nois que vam conèixer, tot just feia unes 
setmanes que havia patit l'amputació de les dues cames al camp. Les 
activitats van des de tallers en què els mateixos mutilats construeixen 
les cadires de rodes que els permetran moure's amb més facilitat, 
fins a l'acolliment d'orfes en aquella zona del país. Si són nens, se'ls 
procura una formació, si són joves o adults, se'ls procura un treball 
remunerat, d'acord amb les seves possibilitats motores, que els per- 


meti viure dignament. En la nostra visita vam poder assistir a una 

cerimònia religiosa a la parròquia de Tahen, gaudir dels balls dels 
nens de la missió i compartir un sopar frugal amb tots ells. 

De vegades hem sentit parlar del somriure serè de molts pobles 
d'Àsia, el somriure net i lluminós d'aquells nens i joves lluitadors 


serà un record inesborrable. 


EB El cercle es tanca: tornem a l'Àfrica 

I de nou l'any 2014, els membres del grup que conformen habitu- 
alment la nostra missió tornem a l'Àfrica. Aquest cop a Rorogvre, 
Tanzània, on amb la col-laboració de la cirurgiana del centre, sister 
Avelina, de la congregació Nostra Senyora d'Usambara, participem 
en una nova missió per assolir els objectius de la Charity Hernia In- 
ternational, que sota el lideratge del professor Andrevv Ringsnorth 
segueix organitzant noves missions per assistir i tractar pacients sen- 
se recursos i contribuir a la formació de tècnics i metges autòctons 


per millorar la qualitat de vida la població. 


ue due 


FRANCESC MARSAL I CAVALLE 


iu, emma 

DIBUIXANTS 
SENSE FRONTERES 


Miguel Villalba Sanchez 


D-sf: Dibuixants sense fronteres, dibujantes 
sin fronteras, dessinateurs sans frontières, 
vignettisti senza frontiere, cartoonists 
vvithout borders és una ONG internacional, 
fundada per un tarragoní i un berguedà, que 
institucionalitza la professió d'humorista 
gràfic i dibuixant dins del terreny solidari de 
les associacions sense ànim de lucre, com ho 
van fer abans els metges o periodistes amb 
"Metges sense fronteres" o "Reporters sense 
fronteres". L'objectiu d'aquesta associació 
és utilitzar el dibuix i l'humor com a eina 
solidària. 


PARAULES CLAU: 


dibuix, humor, solidaritat, 


dibuixants sense fronteres 


D-sf: Dibuixants sense fronteres, dibujantes 
sin fronteras, dessinateurs sans frontières, 
vignettisti senza frontiere, cartoonists vvithout 
borders is an international NGO founded by 
tvvo individuals from Tarragona and Berguedà 
that seehs to use the profession of cartoonist 
and illustrator to promote solidarity and to 
assist non-profit associations, just as doctors 
and journalists have done vvith "Doctors 
vvithout borders" and "Reporters vvithout 
borders". The aim of this association is to 
use dravving and humour as a tool to foster 
solidarity. 

Tot i que aquesta ONG va ser oficialment presentada al mes de no- 


vembre de l'any 2011 durant la celebració de la 4a Setmana del cò- 
mic de Tarragona: Jornades d'estudi de l'art sequencial, la veritat és 
que va néixer uns mesos abans a Madrid. Jaume Capdevila "Rap" i 
jo mateix ("Elchicotriste") participàvem en unes jornades d'humor 
a l'Institut francès de Madrid que es van fer durant el mes de maig 
d'aquell mateix any, convidats per l'humorista gràfic del diari Le 
Monde, Jean Plantureux "Plantu", també fundador de l'associació 
internacional d'humoristes gràfics Cartooning for Peace. 
Personalment col-laboro activament com a voluntari i coordina- 
dor de projectes de caire social i ecològic amb l'ONG SCI: Servei 
Civil Internacional des de l'any 1990, moment en què vaig fer el 
meu primer camp de treball, i estic molt familiaritzat amb el món 
del voluntariat. He treballat amb aquesta organització a diferents pa- 
isos durant més de dues dècades. Potser per això, en un dels sopars 
d'aquestes jornades a Madrid, el Rap i jo vam pensar que podria ser 
interessant crear una ONG que practiqués la solidaritat mitjançant el 
dibuix i l'humor, que són les eines de la nostra professió. Vaig mirar 
el Jaume Capdevila i li vaig dir: "Que tu sàpigues, hi ha cap ONG re- 
gistrada com a 'Dibuixants sense fronteres'2". I així, entre un risotto, 
un entrecot i una ampolla de Cabernet Sauvignon, va néixer aquest 


projecte. 

Actualment, Jaume Capdevila "Rap" ocupa el càrrec presidencial de 
V'entitat D-sf: Dibuixants sense fronteres i un servidor, el de secretari 
general, tot i que l'estructura de l'ONG, així com el caràcter i Ves- 
perit dels voluntaris que la componen, és a dir, el col-lectiu universal 
de dibuixants, són anàrquics. 

El nostre objectiu és el de, mitjançant el llenguatge del dibuix 
i l'humor, crear una plataforma solidària per a causes d'emergència 
social o ecològica, ja sigui posant el nostre granet de sorra per a 
la recaptació de fons, com és en el cas del Japó o Tunísia, on hem 
participat integrant-nos en esdeveniments locals d'aquells paisos, ja 
sigui creant i coordinant nosaltres mateixos els projectes solidaris en 
questió, com és el cas dels llibres i publicacions benèfiques o de les 
campanyes de sensibilització (No a Bcn VVorid) i culturals (Setmana 
del Còmic de Tarragona). 

També fem comunicats oficials als diferents mitjans de comu- 
nicació i escrivim articles de sensibilització pública condemnant 
tots els abusos patits per dibuixants particulars o col-lectius d'artis- 
tes, com van ser l'atac salafista al col-lectiu i a la sala d'exposició 
SArty shovv" a Tunis el 2012, el segrest del nostre company humo- 
rista de Palestina Mohammad Saba'aneh per part de l'exèrcit israelià 
el 2013, o l'atemptat contra la seu de París dels nostres amics del 


Charlie Hebdo. Mitjançant les nostres denúncies, donem a conèixer 

aquests incidents a estructures de protecció institucionalitzades, com 
ara Cartooning for Peace, que compta amb el suport de l'exsecretari 
de ONU Rofi Annan i també compta amb mecanismes de visibilitat 
d'abast internacional molt útils per combatre els abusos esmentats. 
Sovint podem coordinar aquestes aportacions amb les d'altres 
entitats relacionades amb el col-lectiu del dibuix i l'humor gràfic, 
com ara l'Instituto Quevedo del Humor Gréfico que, en associació 
amb la Universidad de Alcalà de Henares, porta a terme —amb la 
nostra direcció— el projecte "Entre luz y sombra - Còmic mural" a la 
presó Alcalà Meco. Aquest projecte consisteix a realitzar un mural 
gegantesc en format de còmic als espais de la presó en col-laboració 
amb els mateixos interns (http://vvvv.igh.es/muestras/muestra-xxi/ 
inaugurado-el-comic-mural-entre-luz-y-sombras-del-centro-peni- 
tenciario-madrid-i). Va ser inaugurat l'any 2013 i ja va actualment 
per la seva tercera edició. Té com a objectiu millorar la integració 
dels interns de la presó a l'espai on es veuen obligats a viure, mitjan- 
çant la decoració narrativa/creativa del perímetre interior de l'estruc- 
tura penitenciària. Els interns expressen en format còmic i mural les 
seves inquietuds, els seus somnis i desitjos, amb l'assistència gràfica 


del monitor de D-sf. 


(MB Les activitats 

Des de la seva creació, D-sf ha fet ja un interessant currículum 
d'activitats sense ànim de lucre, entre les quals podem comptar les 
segúents: 

Un esdeveniment de caricatures en viu per recaptar fons per al 
Japó, després del desastre de Fulushima, realitzades al Palau Firal i 
de Congressos de Tarragona, en presència de l'ambaixador del Japó 
i d'algunes autoritats locals. 

Una sèrie limitada de postals també va ser posada a la venda, 
per part de D-sf, en un esdeveniment artístic a Tunis. Tots els be- 
neficis d'aquesta acció van anar a parar a les víctimes de la revolu- 
ció d'aquell país durant la Primavera Àrab. Aquest projecte en con- 
cret es va coordinar en col-laboració amb els artistes del col-lectiu 
VYalcayalra" de Tunísia (vvevy. yalayalca.org), entre els quals hi figura 
la dibuixant Nadia Rhiari, tot un referent cultural de la revolució que 
va donar inici a la Primavera Àrab, i que es va fer popular gràcies al 
seu personatge "VVillis from Tunis", un gat que criticava les políti- 
ques del governant desbancat en aquell país, Ben Ali. 

Des de D-sf també vam editar un llibre d'acudits de diversos 
autors a Angle editorial, titulat Enfoteu-vos-en (2012) (https:/AvvvvV. 
youtube.com/vatchPv-QLQsF-f0B2vV), les vendes del qual van anar 


destinades a la fundació Arrels, que treballa amb les persones sense 

Pau Argiaca Lrmengot mag Les Pegbert 
Art Escosa Artyes lògel Puyal 

L'ant Fam Malagon Quel 

Amaga Farruga Toran Martin Xies 3. Roca 
Ter Batson Ter Amert Monteya Nomes 
Lesrant Beget Vererea, Magi Nen Saló 
Arbres Brenstverte Marel FontGerra Negra Ruorg Soler 
Barquet A xes Marc F anem Paltares Martia Togeeda 
Jara Camina Ge Rear6s Peregera Tres 
Ucticotrate Jes 4 Amo Merina Vertura 4 Corominas 
BD Lnte Jorra Se Pina Sarr 600 Varen 


Oibumants sense trorterrs coten eh benefica d'aquest Bbre a Avvehs fundació 


o Rere — JM 


ves arglerotora 


ENFOTEU-VOS-ENI ivm08 inp10xar 


ENFOTEU-VOS 


HUMOR INDIGNAT 
45 dibuixants contra la crisi 


a — 


EQ Ange Ecitorial 


sostre a Barcelona. El llibre, que va comptar amb la col-laboració 
dels principals ninotaires del país, com ara Napi, Faro, Ferreres, Toni 
Batllori, l'Avi, Ricard Soler, Quel o el shovvman Andreu Buena- 
fuente, va ser un èxit de vendes i va donar pas a una sèrie successiva 
d'altres recopilatoris, també editats per Angle, com ara Rescatallats 
(2012), Fins als Borbonsl (2013) i La gran fàbrica d'independentis- 
tes (2014), portats a terme pel nucli principal del col-lectiu de dibui- 
xants del VVeb Negre (http://yvvvy.nuvol.com/elvvebnegre/). 

Entre d'altres activitats benèfiques, vam realitzar diversos ta- 
llers de caricatures i murals a les presons de la Model (Barcelona) i 
Alcalà Meco (Alcalú de Henares), i la campanya "No a Bcn VVorld", 
amb dibuixos d'autors nacionals i internacionals, entre els quals 
destaquen Gianfranco Uber (Itàlia), Nadia Rhiari (Tunísia), Ramon 
Sarlé, Tres i Napi, per evitar la col-locació d'un complex abusiu de 
casinos als terrenys de Vila-seca i Salou i en suport a la plataforma 
Aturem Barcelona VVorld" (http://hvvvvv.nobcnvvorld.blogspot.com. 
es/). Aquesta campanya mediàtica va tenir el suport del diari El Tri- 
angle, a banda de la seva seu digital vigent. 

La traducció al castellà del número postatemptat de la revis- 
ta satírica francesa Charlie Hebdo, en col-laboració amb "Reporters 
sense fronteres", també és una de les accions solidàries de D-sí, rea- 
litzada amb total urgència en només 48 hores, sota la coordinació de 
l'humorista gràfic Carles Romeu (El País, Interviev) (http://vvvvr. 
rsf-es.org/nevys/internacional-charlie-hebdo-lanza-una-edicion-digi- 
tal-en-espanol-ingles-y-arabe/). 

L'esdeveniment cultural de la Setmana del còmic de Tarrago- 
na és un altre exemple d'activitat de promoció cultural i divulga- 
ció de l'art seqiencial, que promou el còmic com a art i vehicle de 
cultura, de la qual participa D-Sf, en col-laboració amb el col-lectiu 
d'estudiosos del còmic Delirópolis. Aquests són responsables també 


de l'edició a Tarragona i voltants de la revista Delirópolis: surrea- 

lisme i art sequencial, activa al territori des de l'any 2004 i que ha 
comptat amb la col-laboració dels principals exponents d'aquest art 
en l'àmbit nacional i internacional, com ara Moebius, Max, Horacio 
Altuna, Benjamin Constantine, Tom Rarlsson, Forges o Paco Roca, 
per citar-ne alguns (http://usuaris.tinet.org/starrago/, http://vvvy.de- 


liropolis.com).: 


1. Vegeu, en aquest sentit, el número 45 de la revista Resse (juliol de 2011), 
dedicat a "El còmic a Tarragona" i que inclou, entre d'altres, l'article "De- 
lirópolis: un somni de paper". 

(B Els estatuts de D-sf 
La ONG D-sf té seu a Tarragona i aquests són els seus estatuts: 
Dibuixants Sense Fronteres és una entitat constituida d'acord amb el 
que estableix la Llei 4/2008, de 24 d'abril, del llibre tercer del Codi 
civil de Catalunya, relatiu a les persones jurídiques, la Llei orgànica 
1/2002, de 22 de març, reguladora del dret d'associació, i els seus 
estatuts. 
Els fins de l'associació són: 
- Defensar i difondre la cultura democràtica i solidària a través de 


la imatge i l'humor. 


e Apostar per la importància de la imatge en la difusió d'idees, i 
donar suport a tota mena de manifestacions artístiques que pro- 


moguin valors positius, però també crítica política i social. 


e Organitzar i donar suport a tota mena d'activitats i projectes rela- 
cionats amb el periodisme solidari, la difusió de valors solidaris, 
la cooperació internacional, la cultura de la pau, la cooperació al 


desenvolupament i els valors democràtics. 


e Canalitzar l'obtenció de recursos econòmics per dur a terme les 


activitats abans esmentades. 


e Oferir ajuda i suport als artistes que ho necessitin, ja sigui per 


problemes amb la censura, per problemes econòmics o laborals, 


HESSE jn.49 2016 


i la Setmana del comic de Tarragona 
: us convident 


Dissabte 
19 de Novembre 
14-18h 
al 
PALAU DE 
CONGRESSOS 
(Tarragona) 


CARICA TU LUUREES 


SOLIDARIES 
TOTS ELS INGRESSOS DESTINATS ALS DAMNIFICATS DEL JAPÓ 


per problemes de salut, per sofrir represàlies, càstigs o tortures 


amb motiu de la seva professió, etc. 


Per aconseguir les seves finalitats, l'associació realitza les activitats 


segúents: 


e Establir una àmplia xarxa social de professionals de la imatge 
satírica d'arreu del món, oberta també a tota mena de gent 


interessada en aquestes activitats. 


e Establir relacions amb altres entitats de tota mena que defensin 
els mateixos objectius, i treballar de forma conjunta en projectes 


comuns. 


e Organitzaro col-laborar en l'organització o realització d'activitats 
de tota mena destinades a aconseguir els objectius de l'associació. 
Aquestes activitats poden incloure (a tall d'enumeració no ex- 
haustiva), confecció i edició de publicacions, cartells, vvebs i al- 
tre material de difusió, organització de cursos, jornades, tallers 
o conferències, gravació i edició de vídeos, DVD, animacions i 
altre material digital, confecció d'exposicions, mostres, fires i 
qualsevol altra activitat que serveixi per assolir els objectius de 


V'associació. 


e En queda exclòs tot ànim de lucre. 

(IB Contacte 
D-sf: Dibuixants sense fronteres compta amb la col-laboració desin- 
teressada d'un col-lectiu internacional de dibuixants compromesos 
amb la pau i la solidaritat, que posem a disposició dels projectes so- 
cials i ecològics la nostra professionalitat, i que volem desenvolupar 
les capacitats comunicatives i humanitàries del llenguatge gràfic en 
un experiment pioner dins del món de les associacions no governa- 
mentals. Si penses que podem ser útils al teu projecte, pots envi- 
ar-nos les teves propostes a Rap(Od-sf.org, elchicotristre(Dd-sf.org 
o trucar al telèfon (0034) 600 664 245 i valorarem la teva proposta. 
Per a més informació podeu visitar la vveb vvvvvv.d-sf.org o a 


FacebooE https://vvvvy. faceboolx.com/dsforg 


aiuctmctaai I ante vu 


MIGUEL VILLALBA SANCHEZ "ELCHICOTRISTE" 


datació ig Mu 


Cercle d'Estudis Històrics i Socials Guillem Oliver 


Elchicotriste 


(MB Articles i vídeos relacionats 

SIES TV: http://vvvvvi.sies.tv/video/lcap-parla-de-dibuixants-sense- 
fronteres.html 

Cartoon movement: http://blog.cartoonmovement.com/2012/03/car- 
toonists-vvithout-borders.html 

El Periódico: http://fvvvvv.elperiodico.cat/ca/noticias/oci-i-cultura/ 
dibuixants-indignats-1651116 

Totlarragona: http://vvvvv.tottarragona.cat/ca/societat/16498-noves- 
entitats-estatals-i-internacionals-se-sumen-a-la-campanya-de- 
recolzament-a-la-plataforma-aturem-bcn-vvorld-impulsada-per- 
long-dibuixants-sense-fronteres.html 

El Triangle: http://vvvvve.eltriangle.eu/cat/notices/2014/05/I-humor- 
desarma-la-ma-fia-de-bcn-vvorld-38987.php 


BTV: https://vvvvvI.youtube.com/vvatch2v-Th8It4PfSgA 
TAC 12: https://vvvvvv. youtube.com/vvatch2v—in8UIRMFv-8 

URV SOLIDÀRIA 


Un compromís universitari g/ocal 


Joan Fuster ——————————— 


El present article detalla les diverses 
iniciatives relacionades amb la responsabilitat 
social dutes a terme des del Centre de 
Cooperació al Desenvolupament de la 
Universitat Rovira i Virgili (URV Solidària) des 
del seu origen fins l'actualitat. Paral-lelament 
es reflexiona sobre la necessitat de revifar la 
cooperació i l'acció social com un acte de 
justícia social. 


PARAULES CLAU: 
URV Solidària, 


solidaritat, cooperació al 


desenvolupament 

The present article describes the various 
initiatives relating to social responsibility 
carried out by the Centre for Cooperation in 
Development at the Universitat Rovira i Virgili 
(URV Solidària) since it vvas founded. It also 
reflects on the need to revive cooperation and 
social action as an act of social justice. 

A l'Estat espanyol, el concepte modern de cooperació va arribar més 
tard que a altres paisos —sobretot del nord d'Europa—, així, s'ha anat 
transformant i ha passat del que fa uns anys eren les relacions assis- 
tencials de donació (cooperació "de dalt a baix") a la col-laboració 
mútua per tal de resoldre conjuntament determinats problemes es- 
tructurals o socials, sempre a sol-licitud de la comunitat receptora 
de l'ajut. Paral-lelament, el sector s'ha anat professionalitzant, de 
tal manera que fins i tot ja fa temps que és possible especialitzar-se, 
dins del món universitari, en temes relacionats amb la cooperació al 
desenvolupament. En aquest sentit, a la Universitat Rovira i Virgili 
(d'ara endavant URV), des del curs 2000-2001 es pot cursar la pro- 
posta formativa Diploma d'Especialització en Cooperació, Desen- 
volupament i Innovació Social. 

Una de les múltiples formes de cooperació és la que s'anomena 
ajut humanitari", que consisteix a pal-liar d'una manera urgent i 
organitzada les necessitats bàsiques d'una població, la qual, de vega- 
des, s'allarga en el temps. Aquesta acostuma a estar relacionada amb 
l'alimentació, la sanitat, la protecció de col-lectius o la reconstrucció 
d'infraestructures bàsiques. Aquestes necessitats sorgeixen a conse- 
quiència de factors diversos com inclemències de la natura, conflictes 
bèl-lics o epidèmies. Amb un sentit molt similar, es produeix l'ajut 
d'emergència, que és una altra tipologia de cooperació basada en 
operacions de rescat o intervencions ràpides per a casos de perill o 
catàstrofe imminent o recent. 

El sistema de la cooperació al desenvolupament està constituit 
per actors de diversa naturalesa. En aquest sentit, trobem organitza- 
cions amb estratègies d'acció molt diferents: n'hi ha de públiques i 
de privades, algunes estan molt especialitzades i d'altres treballen en 
diferents àmbits. Entre les públiques hi ha les institucions multilate- 
rals, els governs dels paisos donants i receptors, les administracions 
públiques a diferent escala i, Com no podria ser d'una altra manera, 
les universitats. 

En aquest segle que estem encetant, es constata que l'accés als 
centres d'educació superior a escala mundial s'està incrementant i 
que el 5096 de l'estudiantat universitari pertany a institucions ubica- 


des en territoris en vies de desenvolupament. Aquestes dades encara 

són més significatives si afegim que en el primer quart de l'actual 


segle el nombre d'universitaris es duplicarà. 

Resulta fàcilment observable, doncs, que les institucions uni- 
versitàries acullen una bona part de la població del món en una edat 
i amb un potencial idonis per a la conscienciació i l'actuació socials. 
Que això es pugui dur a terme és directament proporcional a la ca- 
pacitat i voluntat de cada universitat per incidir en aquests aspectes a 
través de tota la seva comunitat universitària. 

Avui ningú dubta que la universitat pública és un agent social de 
primera magnitud i que, per tant, no pot restar aliena a la societat que 
l'envolta. En qualsevol societat democràtica i lliure, aquesta institu- 
ció té encomanada la formació dels seus ciutadans al més alt nivell. 
A la universitat s'investiga, es debat, es genera i transfereix ciència 
i tecnologia entre moltes altres funcions. En aquesta missió d'exten- 
sió, les institucions d'educació superior han de contribuir a enfortir 


la societat de la qual formen part, mitjançant la preparació dels seus 

estudiants perquè siguin capaços de col-laborar positivament en el 
desenvolupament humà de les seves comunitats. 
La URV, en els articles tercer i cinquè del seu Estatut deixa ben 


clara la seva visió respecte això: 


"ARTICLE 3 

La Universitat Rovira i Virgili és una institució dedicada a la 
prestació del servei públic de l'educació superior i de la investiga- 
ció, mitjançant la docència, la recerca i l'estudi. Per tant, ha de fa- 
cilitar als estudiants, a les organitzacions i al conjunt de la societat 
les habilitats, les idees i els coneixements científics necessaris per 
viure i treballar de forma satisfactòria i solidària en un món que 


canvia socialment i tècnicament de manera continuada." 


"ARTICLE 5 

a) Facilitar l'accés del màxim nombre possible d'estudiants 
d'arreu a l'educació superior. 

b) Afavorir el pensament crític, la cultura de la llibertat i el plu- 
ralisme, i la transmissió dels valors propis d'una societat democrà- 
tica, oberta i solidària, en particular, el respecte als drets humans i 
al medi ambient, l'educació per la pau i la cooperació internacio- 
nal, especialment amb els paisos empobrits. 

c) Assolir els nivells d'excel-lència més alts en els processos 
d'ensenyament i aprenentatge de nivell superior, amb la finalitat 
de proporcionar a les persones el màxim grau de capacitació al 
llarg de la vida, contribuint al seu desenvolupament com a ciuta- 
dans i com a professionals. 

d) Generar, transferir i socialitzar el coneixement amb la finali- 
tat d'ajudar al progrés sostingut i sostenible de la societat. 

e) Assumir el paper de motor d'un desenvolupament humà, res- 
ponsable i sostenible, sobretot en l'àmbit social, cultural i eco- 
nòmic de les comarques meridionals de Catalunya, mitjançant la 
recerca independent, la transmissió i l'aplicació del coneixement. 

P Reivindicar la universalitat del coneixement, inherent a la 
Universitat, com a vehicle de comunicació i diàleg entre els po- 
bles, tot fomentant la màxima internacionalització de les activitats 
universitàries. 

g) Configurar una organització basada en la participació i la co- 
responsabilitat dels seus membres respecte al servei públic que ha 
de prestar, i orientada Cap a la cultura de la qualitat, del desenvo- 


lupament personal, de l'avaluació i de la rendició de comptes." 


És una evidència que en l'educació, ben entesa, hi ha l'origen 
de moltes solucions als problemes que planteja el món deformat en 
què vivim. Una societat solidària, amb valors, amb criteris de vida 
ètics i responsable amb les seves actuacions serà sempre garant d'un 
desenvolupament equilibrat i d'una convivència pacífica. En aquest 
sentit, la universitat hi juga un paper fonamental. Així, tot i que els 


criteris abans esmentats haurien de ser transversals i incorporats dins 

de cada acció, formativa, de recerca, de gestió, etc., el fet de comptar 
amb un àmbit dissenyat per promoure'ls com ho és la URV Solidària 
és, sens dubte, un excel-lent símptoma de proacció social i una mag- 
nífica targeta de presentació d'una institució a la seva societat i al 


món. 


MB L'origen 

El 1999 milers de persones, al marge de qualsevol partit polític, es 
van mobilitzar pels carrers de Seattle contra determinades pràctiques 
de l'Organització Mundial de Comerç. Aquests fets es consideren 
l'inici d'una nova forma d'organització i expressió social per tal de 
manifestar, en aquell cas, el rebuig contra les conseqiències de les 
polítiques econòmiques que s'imposaven. Simultàniament, a la URV, 
naixia la URV Solidària. A continuació s'exposen els precedents. 

L'any 1995 la Junta de Govern de la URV (avui Consell de Go- 
vern) va acordar incloure en el pressupost anual una partida econò- 
mica destinada a ajuts als paisos en desenvolupament amb l'impuls 
de diverses propostes promogudes des d'una associació d'estudiants 
i d'una secció sindical. Més endavant, el 1999, es va aprovar la cre- 
ació de la Comissió URV Solidària. La URV es dotava doncs, d'un 
òrgan que permetia: canalitzar i articular les inquietuds solidàries 
d'una comunitat universitària motivada socialment, associar-se amb 
les diferents iniciatives provinents del món universitari, i donar com- 
pliment a allò que, com hem vist, diu el seu Estatut. 

Avui, però, la URV compta amb molts més òrgans i unitats as- 
sociats a iniciatives solidàries i de servei en els àmbits social, ambi- 
ental o fins i tot econòmic. A tall d'exemple es poden citar: l'Oficina 
del Voluntariat, l'Observatori de la Igualtat, la Càtedra d'Inclusió 
Social, la Càtedra de Desenvolupament Sostenible, el Pla de Medi 
Ambient, Aprenentatge i Servei URV, etc., que palesen la resposta 
que una institució d'educació superior ha de donar a les inquietuds 


de la seva pròpia comunitat i a la societat a la qual pertany. 


MB Un itinerari resilient 

Al llarg d'aquests anys la URV Solidària ha tingut una evolució di- 
versa, que cal emmarcar, entre altres raons, dins les adversitats eco- 
nòmiques associades a la crisi que l'Estat espanyol pateix, especial- 
ment des de l'any 2008, i al fet que ha hagut d'adaptar-se a cada nova 
situació, la qual cosa ha incidit en el replantejament d'algunes de 
les seves prioritats. En aquest sentit, cal posar de manifest que, com 
totes les organitzacions del sector social, és una unitat acostumada a 
treballar sota la premissa fonamental d'optimitzar al màxim els re- 
cursos, sobretot tenint en compte que aquests provenen de la pròpia 
comunitat universitària, i això ha contribuit a permetre un funciona- 


ment raonablement estable durant els temps de dificultats. 

L'any 2000, als pocs mesos del naixement de la URV Solidària, 
es convocava la primera convocatòria de finançament de projectes 
per a ONGDI. Mitjançant aquella convocatòria, que es va mantenir 
fins al 2012, es van finançar 74 projectes a 18 paisos, per un valor 
total de 647.925 € i se'n van beneficiar 24 ONGD de casa nostra. 

Aquell mateix any, a proposta de l'ONG Setem, i simultània- 
ment a la Universitat Politècnica de Catalunya, s'organitzà la pri- 
mera edició d'un curs de postgrau anomenat aleshores "Agent de 
Desenvolupament Internacional". Aquell curs arrencava amb 32 es- 
tudiants, la majoria dels quals actualment té una dedicació professio- 
nal associada a l'acció social. Era una proposta formativa que dona- 
va cobertura a una necessitat que es generava en la nostra societat, la 
formació d'alt nivell en cooperació per al desenvolupament. Actual- 
ment, després de quinze anys de funcionament ininterromput, i amb 
més de dos-cents estudiants formats en aquest àmbit, ha esdevingut 
l'actual Diploma d'Especialització en Cooperació, Desenvolupa- 
ment i Innovació Social. Aquest curs, que ha transitat per contínues 
adaptacions metodològiques i ha anat incorporant les últimes inno- 
vacions tecnològiques i les temàtiques d'interès més actuals, ofereix 


una formació integral a totes aquelles persones que es volen preparar 


1. Organització/ons no governamental/s per al desenvolupament. 

empremta 


dd riu Gaià 


per treballar, de manera voluntària o professional, tant en paisos del 
sud com a casa nostra. És un curs que, amb un marcat caràcter pràc- 
tic, dóna resposta a les necessitats d'especialització i professionalit- 
zació de les organitzacions que actuen en l'àmbit de la cooperació 
internacional i l'acció social. Aporta els coneixements teòrics sobre 
l'organització econòmica i jurídica del món actual per a facilitar les 
eines imprescindibles d'anàlisi i reflexió. La participació de diferents 
ONG també el converteix en un espai privilegiat de relació i inter- 
canvi d'experiències. Així mateix, el curs acull a persones que es 
questionen el funcionament estratègic del món i que tenen inquietud 
pels problemes de desigualtat global, així com pels plantejaments 
relacionats amb la responsabilitat, la innovació i la justícia social i 
ambiental. 

L'any 2001 es produeix l'atemptat al VVorld Trade Center de 
Nova Yorh i, mesos més tard, ja al 2002, saltava a la premsa l'escàn- 
dol financer de l'empresa energètica Enron. Dues icones del món oc- 
cidental queien per causes diferents, però ambdues obligaven el món 
industrialitzat a replantejar-se les seves conductes, tant pel que feia 
a les relacions internacionals com a les pràctiques econòmiques i fi- 
nanceres. Un i altre fenòmens han estat força debatuts en les propos- 


tes formatives i de sensibilització organitzades per la URV Solidària. 

Mesos més tard, un desastre ambiental causat per un petrolier 
anomenat Prestige va inundar la costa gallega de petroli i va po- 
pularitzar un nou mot anomenat "chapapote". Aquell fet va gene- 
rar la primera mobilització de voluntaris i voluntàries universitaris 
organitzat per la URV Solidària, des d'on vam col-laborar en l'or- 
ganització d'expedicions que es van afegir a una de les majors acci- 
ons col'lectives de solidaritat que es recorden a l'Estat espanyol. Per 
primera vegada ens vam adonar de la capacitat mobilitzadora de la 
URV Solidària. 

El 2003, mentre un estudiant de Harvard s'inventava, quasi sen- 
se voler, una xarxa social anomenada Facebool, en què avui tenim 
allotjat el perfil de la URV Solidària, una aliança militar d'Occident 
envaia Iraq a la recerca d'unes armes de destrucció massiva inexis- 
tents. Les manifestacions populars internacionals en contra d'aquell 
fet van ser de les més nombroses que es recorden, i la URV Solidària 
no va quedar-ne al marge, amb la qual cosa es feia palès que podia 
ser un canal de sensibilització social a tenir en compte, en aquell cas 


en la promoció de la cultura de la pau. 


L'any segúent, una bona part de la població mundial aprenia 
una paraula: "tsunami", força desconeguda i, alhora, va descobrir 
que un terratrèmol pot causar una onada gegant capaç de devastar 
territoris immensos, com va succeir en una part del Sud-est asiàtic. 
Quasi immediatament, des de la URV Solidària es va organitzar una 
recaptació col-lectiva a través de la comunitat universitària, que s'hi 
va abocar. Aquell fons es va lliurar posteriorment a Creu Roja, que hi 
treballava directament. Era la primera acció relacionada amb l'ajut 
humanitari que s'organitzava a la URV d'una manera col-laborativa 
i organitzada. 

L'any 2005, iniciàvem un dels projectes més reeixits i duradors: 
el Projecte de salut a la zona nord de l'estat de Chiapas. Es tracta 
d'un projecte sanitari en què participen alumnes de medicina, fisiote- 
ràpia, nutrició i infermeria, que ja ha portat a Mèxic nou promocions 
d'estudiants, amb el guiatge i la supervisió de l'organització Societat 
Civil, Cultural i Solidària per la Pau, de Reus i la col-laboració, ne- 
cessària, de la Facultat de Medicina i Ciències de la Salut de la URV. 


Aquest projecte té un objectiu principal que consisteix a capacitar 


formadors i promotors de salut mitjançant els "Encuentros de salud", 


Yo 

que es realitzen en diferents espais de l'àmbit rural. Aquestes troba- 
des són seminaris formatius en què es comparteixen coneixements 
de manera multidireccional. L'Acadèmia de Ciències Mèdiques de 
Catalunya, l'any 2012, va atorgar el Premi Joaquim Bonal per a pro- 
jectes de solidaritat a aquesta iniciativa. Avui resulta molt gratificant 
transitar per algun hospital de la província i que algun/a jove profes- 
sional sanitari/ària t'aturi per recordar el seu pas per aquell projecte 
i per dir-te com li va marcar la vida. 

A principis de l'any 2006, quan les activitats formatives ja esta- 
ven plenament instaurades com un dels eixos principals de la tasca 
de la URV Solidària, naixia la primera edició de les Jornades "Visi- 
ons d'Amèrica Llatina", que uns quants anys més tard es comple- 
mentarien amb les Jornades "Visions del Món Africà". Aquesta pro- 
posta formativa i de divulgació s'ha destacat en el món universitari 
com una bona pràctica interuniversitària en Educació per al Desen- 
volupament (EpD), tal com es pot llegir en les actes del VI Congreso 
Universidad y Cooperación al Desarrollo, realitzat a la Universitat 
de València el 2013. Cada edició d'aquestes jornades porta associada 


una publicació amb les ponències dels excel:lents convidats que hi 

participen. A aquesta iniciativa s'han sumat progressivament altres 
universitats catalanes i, en l'actualitat, es realitza a la Universitat 
Rovira i Virgili —on van nàixer—, a la Universitat de Lleida, a la Uni- 
versitat de Girona i a la Universitat Pompeu Fabra. Seria imperdo- 
nable oblidar que aquesta iniciativa va sorgir després d'una de les 
inspiradores converses amb Francesc (Paco) Xammar, una persona 
admirada i que cal escoltar amb atenció sempre. 

Era el 2008 i un president negre arribava a la Casa Blanca, fet 
sense precedents que semblava augurar un període de major tole- 
rància i obertura de mires per al món sencer, fet que, malaurada- 
ment, ha quedat frustrat. Al mateix temps, signàvem un conveni de 
col'laboració que canviaria la forma d'actuar de la URV Solidària 
en matèria d'emergència humanitària. Acabàvem de conèixer l'exis- 
tència d'una petita ONG de Creixell especialitzada en el rescat amb 
gossos ensinistrats i vam saber que el seu problema principal era la 
manca de recursos per poder sortir a actuar en les tasques d'auxili 
de forma immediata, cosa primordial quan l'objectiu és el rescat de 
persones. Viatjar sobtadament a llocs allunyats i amb poques rutes 


establertes i amb l'afegit de carregar material i gossos és una labor 

complexa i, generalment, cara. Així que el conjunt de persones que 
formàvem la Comissió URV Solidària vam acordar col-laborar amb 
aquesta petita organització de casa nostra, en aquest aspecte tant im- 
portant, acord que ells van rebre amb entusiasme. Des de llavors, 
aquesta col-laboració ha estat força productiva: per una banda, la co- 
munitat universitària sent més proper l'ajut que proporciona, ja que 
té l'oportunitat de seguir la tasca i conèixer els integrants dels equips 
de rescat així com els seus infalibles gossos i, per altra banda, aques- 
ta ONG pot treballar de manera més eficaç. En el moment d'escriure 
aquestes línies, rebem la invitació per assistir a un dels molts premis 
que van recollint per la seva labor, en aquesta ocasió és la distinció 
de Mèrit als Serveis Distingits, que atorga el Consell Comarcal del 
Tarragonès. 

Aquell any fou especialment productiu pel que fa a iniciatives 
solidàries a la URV. Així, s'iniciava un altre projecte: "Protecció de 
la qualitat de l'aire a l'Amazònia equatoriana" (el primer de molts 
altres que seguirien treballant en aquest sentit i que vincularien la 
URV Solidària amb l'Equador fins avui). Aquest projecte, que va ar- 
ribar a través d'una proposta de l'Associació Catalana d'Enginyeria 
Sense Fronteres, ha permès treballar a fons amb comunitats i insti- 
tucions de la regió (cantón) de Francisco de Orellana, a l'Amazònia 
equatoriana, per tal de prevenir, pal-liar i actuar de forma multidisci- 
plinar en relació amb l'activitat de la industria extractiva i les seves 
conseqiències cap al territori i els seus pobladors. En aquesta tasca 
s'hi treballa de manera transversal, així, al llarg dels anys s'hi han 
involucrat enginyers, químics, juristes, geògrafs, etc., homes i dones 
dels diferents col-lectius de la nostra universitat. 

Aquell mateix any, a través de processos de diàleg amb ONGD 
tarragonines —tarannà natural de la URV Solidària—, s'arriba a la 
conclusió que la universitat pot ser un canal de primer ordre per 
poder fer arribar a les nostres comarques persones, organitzacions 
o esdeveniments, cosa que difícilment podrien aconseguir petites 
organitzacions del territori. Una de les primeres accions en aquest 
sentit fou l'organització del que s'anomenaria "Els Dijous Coope- 
ractius", amb la vocació inicial d'organitzar conferències d'alt nivell 
cada tercer dijous de mes. Avui, "Els dijous" han esdevingut una 
marca que inclou diferents formats i que s'organitza curs rere curs 
ininterrompudament. 

Al maig del 2009, la URV aprovava el seu Pla estratègic de la 
tercera missió, amb el subtítol: "El coneixement al servei de la soci- 
etat". En aquest Pla, en l'apartat "Eixos, prioritats i objectius", s'hi 


pot llegir: 


"Eix 2. Social, de voluntariat i de cooperació al desenvolupament 

P2. Promoure accions de caràcter social, de voluntariat i de co- 
operació al desenvolupament per a un millor progrés de la societat 
tant local com dels paisos menys desenvolupats i de foment dels 
valors que incorporen, així com altres actuacions en el marc de la 


responsabilitat social i de creació de valor de campus. 

O4. Impulsar el voluntariat i la cooperació al desenvolupament 
i la implicació en programes d'acció social, i fomentar els valors 
de la solidaritat i la cooperació. 


O5. Fomentar el valor de campus per al territori." 


Com si hagués estat planificat per tal de "fer allò que es predi- 
ca", setmanes més tard, després d'un intens treball de preparació, 
la Coral URV va marxar a Nicaragua, a través de la URV Solidària, 
per treballar en l'educació en valors a través de la música com a 
eina ideal de cohesió social, amb diferents col:lectius del país. Així, 
van combinar diferents actuacions amb la labor social encomana- 
da. Aquella experiència fou especialment enriquidora, de tal manera 
que s'hi va continuar treballant posteriorment, amb col-laboracions 
puntuals que la directora de la coral, la doctora Montserrat Ríos, va 
encapçalar personalment. D'aquell projecte, en va quedar constància 
en l'audiovisual Un suefio en San Ramón, que es pot trobar a Internet 
sense dificultats. 

La seva base a Nicaragua fou l'alberg de la Fundación El Sue- 
fo de la Campana, a la població de San Ramón (Matagalpa), amb 
la qual cosa refermàvem la utilitat de treballar conjuntament amb 
ONGD amb què col-laborem, tot compartint infraestructures prèvi- 
ament cofinançades per la URV Solidària, en aquell cas, el mateix 
alberg i el Centro Cultural y Educativo. 

Com ja hem vist, la cooperació en matèria de salut és peça clau 
en el desenvolupament dels pobles. Dins de les accions de l'any 
2008, n'hem d'anotar una de molt important: la signatura d'un con- 
veni de col-laboració amb l'Hospital Universitari Joan XXIII de Tar- 
ragona (a través de l'Institut Català de la Salut), amb l'objectiu de 
fomentar relacions de col-laboració en matèria de formació, de trans- 
ferència del coneixement i tecnologia, i en la realització de projectes 
en l'àmbit de la cooperació al desenvolupament. L'acció fonamental, 
fins al moment, ha estat el projecte de col-laboració amb l'Hospital 
de Touba, al Senegal, que ha servit per a l'intercanvi de coneixement 
i disseny conjunt d'activitats de formació, així com per a la millora 
i la dotació de materials. Cal remarcar que en una de les fases del 
projecte, l'any 2011, quatre metges senegalesos van fer una estada a 
Tarragona, per formar-se i treballar a l'Hospital Joan XXIII. 

Al gener de 2010 un terratrèmol a Haití va causar una catàstrofe 
que encara manté el país immers en l'extrema pobresa, essent el que 
presenta l'índex de desenvolupament més baix del continent ameri- 
cà. En aquella ocasió, el compromís humanitari de la URV Solidària 
ja va ser canalitzat a través de la col-laboració amb l'ONG de rescat 
Caní R9, de Creixell, que hi va treballar intensament. Posteriorment, 
en una visita a la URV de professors provinents de diferents univer- 
sitats d'Haití, vam tenir l'oportunitat d'explicar aquesta acció, que 
van agrair d'una forma molt emotiva. Una mostra més que l'acció 
internacional de la URV és molt diversa. 

En aquell any, la crisi econòmica ja era un fet i el món univer- 
sitari no en quedava al marge. Això afectava, doncs, les diferents 


estructures de casa nostra i, alhora, ens obligava a fer adaptacions 

internes i a ajustar accions, d'acord amb les necessitats socials més 
urgents. Fou així com es va encetar un àmbit nou en les tasques de 
la URV Solidària: l'acció social local. Promovíem, doncs, la primera 
convocatòria d'"Ajuts per a l'acció social". 

Abans d'acabar l'any, arran de la vinculació de la URV Solidà- 
ria amb les àrees de cooperació d'alguns ajuntaments de la província, 
es fa realitat una idea de col-laboració municipal en matèria de coo- 
peració i solidaritat, era la Xarxa de municipis del Camp de Tarrago- 
na i les Terres de l'Ebre per a la cooperació en el desenvolupament 
i l'acció social, que es promovia amb el paper de la URV Solidària 
com a òrgan centralitzador de les inquietuds i aportacions d'uns i 
altres. Aquella iniciativa va tenir, però, un recorregut no gaire llarg. 
Un any després, quedava en estat d'hibernació a causa, bàsicament, 
de les adversitats econòmiques que es feien notar de manera evident 
i que van obligar a suprimir moltes d'aquestes iniciatives, sobretot 
en els municipis més petits. Tanmateix, en àmbits i accions puntuals, 
s'hi continua treballant: i, amb més assiduitat, amb l'Àrea de Coope- 


ració de l'Ajuntament de Tarragona. 

Mentrestant, Espanya guanyava el Mundial de Futbol a l'Àfri- 
ca i, paradoxalment, a l'octubre es publicà el llibret Indigneu-vos 
d'Stéphane Hessel, un dels redactors de la Declaració Universal dels 
Drets Humans, que suggeria acabar amb l'estat d'indiferència en 
què es trobava la societat en general, mitjançant l'aixecament pací- 
fic. En pocs dies la xarxa es va inundar amb les seves consignes. A la 
URV Solidària en vàrem parlar i debatre a bastament, sobre ambdues 
coses. 

Al llarg dels anys, a la URV Solidària hem tingut l'oportuni- 
tat d'acollir persones molt rellevants dins dels àmbits que ens per- 
toquen. En aquest sentit hem pogut oferir i alhora gaudir de con- 
ferències i discursos magistrals i classes del màxim nivell, sempre 
emotius i motivadors. No en voldria destacar cap, atès que tots ens 
han marcat d'una o altra manera, però sí que voldria esmentar una 
reflexió que em va fer el jesuita nicaragúenc Fernando Cardenal no- 
més encetar l'any 2011: "4 Qué opinión te merece la juventud de tu 


país2" Després de la meva ràpida resposta, en aquell moment un xic 

desesperançada, em va respondre: "No dudes que si un día hay que 
salir a la calle, seràn ellos los que lo hagan." 

El 15 de maig de 2011, 40 joves decideixen acampar a la Puerta 
del Sol de Madrid i als pocs dies la plaça era l'escenari sense prece- 
dents de manifestacions pacífiques i multitudinàries protagonitzades 
majoritàriament per universitaris. Aquella acció es va estendre per 
tot l'Estat, es reivindicava una democràcia més participativa i una 
política més sensible i propera als ciutadans, amb l'esperança que 
s'havia de produir un canvi. Començava el que ara coneixem com a 
815-M" o "Els indignats". Pocs anys després alguns d'aquells mani- 
festants ja han assolit el reconeixement polític amb el suport d'una 
gran part de la ciutadania. Són joves formats, no només acadèmica- 
ment, sinó també en els valors democràtics i regeneradors que ha de 
tenir una societat transformadora i amb valors orientats al bé comú. 

Avui guardo com un tresor el llibre Junto a mi pueblo, con su 
revolución dedicat amb la mà tremolosa d'un savi teòleg de l'allibe- 
rament, que és un tractat de lluita i compromís social. 

Quan manquen els recursos, cal incrementar la capacitat cre- 
ativa i la resiliència. Així fou com l'any 2013 es va transformar la 
convocatòria d'ajuts socials, adreçada a contribuir al cofinançament 
de projectes d'acció social d'organitzacions locals, en una Cursa So- 
lidària, de la qual ja s'han organitzat dues edicions amb un remar- 
cable èxit i acceptació. La Cursa Solidària URV ja és un esdeveni- 
ment universitari i ciutadà amb entitat pròpia, les futures edicions del 
qual estan assegurades. La recaptació íntegra d'aquest esdeveniment 
esportiu i solidari s'està utilitzant per al finançament d'un projecte 
innovador en molts dels seus aspectes: els Horts Socials URV. És 
una iniciativa socialment oportuna que permet la rehabilitació d'un 
espai urbà en desús amb una finalitat social basada en el treball col- 
laboratiu amb persones amb capacitats diferents. Una de les seves 
peculiaritats és que el seu funcionament radica en la feina voluntària 
de les persones que el gestionen i que permet col:laborar amb enti- 
tats del tercer sector de casa nostra. Aquesta proposta connecta la 
ciutadania amb la universitat amb una mirada social, col-laborativa i 


orientada a la recuperació, necessària, d'un procomú. 


MB Un futur col-laboratiu i transformador 
La universitat, a través de la seva missió, ha de promoure entre tota 
la seva comunitat el sentit de la responsabilitat social amb un en- 
focament transversal i proactiu. Així mateix, ha de ser un actor de 
primer ordre a l'hora d'encapçalar un procés de transformació social 
necessari. La seva contribució a l'hora de construir un marc format 
per ciutadans i ciutadanes crítics, reflexius i solidaris és fonamental. 
En els últims temps, en l'àmbit universitari, han anat apareixent 
diverses iniciatives relacionades amb la responsabilitat social, totes 
elles amb matisos i objectius diversos. Ara ens trobem en el mo- 
ment en què és necessària l'aplicació contundent de criteris en aquest 


sentit. En el marc de l'Associació Catalana d'Universitats Públiques 

(ACUP), s'ha constituit recentment una Comissió de Responsabilitat 
Social Universitària (RSU), que ha absorbit l'equip de treball sobre 
cooperació universitària per al desenvolupament existent i del que la 
URV Solidària en forma part. Així, doncs, queda plenament confir- 
mat que la RSU, per fi, s'ha instal:lat com un dels eixos importants 
en les politiques universitàries de cara al futur immediat, com no 
podia ser d'una altra manera, tal com marquen, per una banda, el 
Ministeri d'Educació (Estrategia Universidad 2015, 2011) i, per una 
altra, la mateixa Unió Europea, que es proposa incentivar la innova- 
ció social com un dels reptes per promoure el canvi social, tal com 
queda recollit a la Guide to Social Innovation (Comissió Europea, 


2013) que comença amb la segient presentació: 


"En els anys vuitanta i noranta, l'agenda sobre innovació es va 
centrar exclusivament en les empreses. Hi va haver un temps en 
què les quiestions econòmiques i les socials eren vistes com quel- 
com separat. L'economia era allò que produia riquesa i els temes 
socials la despesa. A l'economia del segle xxi això deixa de ser 
cert. Sectors com la salut, els serveis socials i l'educació tenen 
una tendència a créixer percentualment en el PIB, així com en la 
creació d'ocupació, mentre que en altres sectors està disminuint. 
A llarg termini, la innovació en els serveis socials o en l'educació 
seran tan importants com la innovació en la indústria farmacèu- 
tica o aeroespacial ". 

Diogo Vasconcelos 

Senior Director and Distinguished Fellovv vvith Cisco's Inter- 

net Business Solutions Group 


Chairman of SIX - Social Innovation eXchange 


Tot i la tendència a justificar els temes socials des d'un punt de 
vista mercantil, com es desprèn de l'anterior declaració, cal atorgar 
la importància que es mereix el fet que aquestes questions estiguin 
a les agendes polítiques. Es tracta doncs de convèncer els polítics 
que es tracta d'una questió de dignitat i de drets humans més que no 
pas econòmica. Esperem doncs que no es tracti d'una nova estratè- 
gia d'apropiació de procomuns amb objectius lucratius només per a 
alguns. 

L'aplicació d'aquests criteris servirà a les institucions universi- 
tàries per conèixer-se millor a si mateixes, per identificar i optimit- 
zar les seves relacions amb tots els staheholders, per aproximar-se 
millor al territori d'influència i als seus ciutadans, per a un adequat 
desenvolupament i una aplicació dels processos derivats de la inves- 
tigació i transferència de tecnologia i, addicionalment, per projectar 
una imatge de la institució en la qual es reflecteixi el caràcter social 
de la seva missió. 

En el sentit anterior, en el cas de la URV, cal remarcar el punt 
núm. 4 de l'article 125 del seu Estatut, que resulta força significatiu 


i no hauria de passar desapercebut: 

Port de Tarragona 


"4, En el si de la Universitat Rovira i Virgili no es pot dur a terme 
cap recerca que s'orienti a produir o desenvolupar armament con- 


vencional, nuclear, químic o biològic." 


Cal fer revifar la cooperació i l'acció social, però no en el sentit 
filantròpic i assistencial, tal com molts encara ho entenen, sinó com 
un acte de justícia social, de deute amb el món empobrit i de va- 
lors morals d'una societat que no ha de permetre els abusos que rep 
una bona part de la població mundial. En els darrers anys, a mesura 
que la cooperació ha estat retallada immoralment, estem presenciant 
com milers de persones fugen dels seus territoris, saltant-se allò que 
calgui, a la cerca d'un món que creuen millor. I aquest món, que 
perceben idíl-lic, és el mateix que els nega el pa allà i la sal aquí. La 
cooperació, ben entesa, és una de les solucions contrastadament més 
viable i una eina eficaç de redistribució de la riquesa i de lluita contra 
problemes globals. 

En el nostre sector des de sempre hem treballat amb la percep- 
ció d'un món global, fins i tot abans de l'anomenada globalització. 
No hi ha pobres d'aquí" i pobres d''allà", la pobresa és pobresa a 
tot arreu i les seves causes són les mateixes. La diferència es basa 
en les eines que uns tenen per defensar-se, com són la democràcia, 
la llibertat d'expressió, l'assistència sanitària, la protecció dels drets 
humans, etc., mentre que uns altres, els més desafavorits, els que 
fugen, són considerats, com deia Saramago, "població de rebuig per- 


què ni voten ni compren". 

Fa temps que el món té la capacitat econòmica i tecnològica per 
eradicar la fam a tot el planeta. És obvi que quan no es fa, i en canvi 
es financen conflictes el cost dels quals és monstruosament superior, 
és perquè hi ha interessos que prioritzen un món en peu de guerra 
per davant d'un món lliure de fam. Segurament és perquè les guerres 
són més rendibles. Quan deixem d'observar el món amb ulls mercan- 
tilistes començarem a ser éssers humans. Per això, cal una societat 
educada. Comencem, doncs, per educar-nos. 

Cal audàcia i proacció. Una solució per als propers anys ha de 
ser l'evolució col-laborativa, generant entorns d'innovació social 
creatius que permetin avançar conjuntament, generant processos 
transformadors per afrontar realitats cada cop més complexes i, més 
enllà de l'eterna dependència dels recursos econòmics, caldrà enfor- 
tir i promoure les sinergies amb l'objectiu d'optimitzar recursos i 
assolir més capacitat d'incidència i sensibilització. 

Cal preparar-se per provocar un canvi de paradigma. En els pro- 
pers anys ens espera un procés imparable que, entre tots i totes, hem 


d'aconseguir que esdevingui fascinant. 


um au 


JOAN FUSTER 
Centre de Cooperació al Desenvolupament 


Universitat Rovira i Virgili 


Un, dm Mides 

L'ACCIÓ 
DE CÀRITAS 


A LES PERIFÈRIES 


Les noves problemàtiques derivades de la 
crisi econòmica han provocat un canvi en la 
dinàmica de treball de Càritas, que ha hagut 
de redissenyar nous projectes d'àmbit local, 

comarcal i diocesà. El cas dels barris perifèrics 
de la ciutat de Tarragona n'és un bon exemple. 


PARAULES CLAU: 
Càritas, pobresa, 


exclusió social, 
perifèria, Tarragona 


Francesc Roig Queralt 


The nev problems that have emerged as a result 
of the economic crisis have changed the vvay 

in that Càritas carries out its vvor by maRhing it 
redesign its local, district and diocesan projects. 
The vvorh conducted in the outlying suburbs of 
the city of Tarragona is a good example of this 
change. 

Però com que les perspectives socials, ara per ara, no fan preveure 
grans indicadors de progrés caldrà continuar insistint, des de la trin- 
xera de Càritas, en l'ajuda del cos a cos per tal de fer més suportables 
tots els índexs de devaluació dels denominats drets socials bàsics. 

Els informes anuals Foessa, que Càritas dóna a conèixer com a 
fruit de la constatació de la realitat espanyola, continuen confirmant 
que la pobresa s'ha fet crònica en extensió i intensitat Social i això 
ens aboca cap al pendent perillós d'una convivència cada vegada 
més trencadissa i dual. Queda evidenciat en els informes Foessa fins 
ara publicats que la pobresa a Espanya es troba en una de les posi- 
cions més elevades en el rànquing de la Unió Europea i que els po- 
bres són cada vegada més pobres, amb un increment considerable de 
l'exclusió social i la precarietat en l'accés a drets bàsics com l'ocu- 
pació, l'habitatge o l'assistència sanitària. Això ens hauria de preo- 
cupar molt més que no pas altres temàtiques diversificadores, que 
actuen de cortina de fum per apaivagar el malestar creixent de la so- 
cietat davant la inoperativitat d'algunes administracions públiques. 

La gent té necessitat de pa i no de circ. Té necessitat de treball 
i no de miratges televisius. Té necessitat d'habitatge i no de repor- 
tatges pseudocompassius sobre el tercer món. A Càritas ens preo- 
cupa la crisi alarmant de la proximitat, del dia a dia del veí o de la 
família coneguda. A Càritas ens preocupa el nou gruix social dels 
denominats treballadors pobres, persones que coneixem bé des de 
fa anys, però que, tot i mantenir la feina, viuen per sota del llindar de 
la pobresa. 

Per això mateix ens preocupa, i molt, la creixent dualització so- 
cial. Dit d'una altra manera: l'allunyament progressiu entre els que 
cada vegada tenen més i els que cada vegada tenen menys. I aquesta 
distància augmentativa entre la renda corresponent al 2026 més ric 
de la població i al 2096 més pobre fa que el llum vermell de la rup- 
tura de la cohesió social sigui un inequívoc indicador d'inestabilitat 


i polarització social. 

superar la crisi galopant que, encara avui, pateix la nostra societat fos tan senzill 
com qui canvia de lloc el calendari de la cuina al menjador, o en penja un de 
nou amb propòsits de compromís i de solidaritat, podem estar ben segurs que la 
realitat que conviu al nostre entorn seria ben diferent. 


El Parlament de Catalunya atorgà, durant els actes previs a la 
Diada Nacional de l'11 de setembre de l'any 2012, dues medalles 
d'honor, en la categoria d'or, a Càritas Catalunya i a Òmnium Cul- 
tural, com a reconeixement dels dos eixos sobre els quals pivota la 
nostra societat: l'eix social i l'eix nacional. Però més enllà de l'honor 
rebut hi ha el compromís vigent de Càritas amb els més necessitats i 
també l'esforç per impulsar el compromís i la cooperació de moltes 
més persones, institucions o empreses públiques o privades que vul- 
guin afrontar amb valentia i decidida convicció la cruel lluita contra 
la pobresa i l'exclusió social. 

Vivim un temps de frontissa, un temps marcat per la arapida- 
cióx i això ens obliga a revisar tots els processos històrics. Vivim un 
temps de societat invisible, com si la nostra realitat no tingués també 
els mateixos problemes socials, morals i de responsabilitats que al- 
tres veins nostres s'entesten a ignorar Sota la superioritat que dóna el 
poder absolut. No hi ha fórmules màgiques per a reflotar tot aquest 


procés social que tenim embarrancat. Tan sols tenim valors i acti- 


L 


are T 


Interior del nou Servei de Distribució d'Aliments (SDA) a Campclar. 

Voluntàries del rober Filigrana, de Torreforta. 

tuds com a úniques columnes dòriques per aguantar tota l'estructura 
dels nous reptes. I aquests valors i aquestes actituds continuen essent 
l'entusiasme, la constància, la col-laboració, la fraternitat, la perse- 
verança, la il-lusió, la força i la tenacitat per convertir el país que 
volem en una renovada ciutadania que demana amb urgència noves 
narratives d'alliberament en l'ètica social i nacional. I tot això amb 
l'impuls d'una economia solidària al servei de la justícia i la dignitat 
de tots els ciutadans. 

I és que mai no resulta fàcil el camí cap al canvi. I un llarg i 
tortuós procés d'incomprensió, peresa i també comoditat fiten contí- 
nuament aquest trajecte d'acció social en temps de crisi. Per això la 
gran força de Càritas radica en els seus voluntaris, veritables agents 
transformadors, amb implicació personal, en tot allò que comporti 
un bagatge d'experiències, de coneixements, de valors, d'opinions, 
d'emocions i també d'esperança. D'aquesta manera, totes i cadas- 
cuna de les accions d'ajuda i de participació cap als altres procuren 
adoptar la forma, el procediment i l'estratègia que més convingui. Es 
mira molt que siguin accions que emergeixin de situacions imagina- 
bles per cadascú i en les quals cada agent voluntari se senti involu- 
Ccrat com a persona. Només així, allò que hem convingut a denominar 
com l'agentivitat de Càritas aconseguirà una relació directa de moti- 
vació i de creativitat en tot el procés d'aprenentatge com a persones. 
Perquè quan la gent de Càritas parla de creativitat es refereix, gairebé 
sempre, a un procés d'aprenentatge on line, i no pas a una simple 
reproducció mimètica de models rebuts. 

Per això, ens cal trobar nous horitzons, iniciar nous projectes 
i també, fonamentalment, posar-hi totes les il-lusions. Ens cal ser 
agents transformadors de realitats viscudes per tal de fer possible una 
motivadora fraternitat que doni sortida i solució creible a la inèrcia 
del csempre s'ha fet aixís. Ens convé d'orientar, per al bé de tots, els 
nous processos caritatius Cap a recursos d'acció que ofereixin solu- 
cions més actualitzades davant els nous reptes socials. Alternatives 


diferents que augmentin la motivació dels agents voluntaris i facilitin 

la creativitat compartida, fraterna, sense por d'equivocar-nos i amb 
molta capacitat per a rectificar. Per tot això, procurem que la nostra 
acció caritativa sigui útil i eficaç per a les moltes necessitats que té 
el nostre país i totes les persones que hi viuen. Volem aconseguir que 
el nostre exemple sigui també un repte cognitiu per a qui rep l'ac- 
ció solidària. Perquè si el que fem no és entès com un acte d'amor 
fratern la nostra acció solidària serà tan buida com una carcassa que 
ressona i prou. Per això mateix, i seguint aquest instint de fraterni- 
tat permanent, una llarga i extensa munió de voluntaris i contractats 
fan possible cada dia que l'acció de Càritas no sigui tan sols un bon 
propòsit, sinó una decidida voluntat que reverteix en benefici dels 
més empobrits de la nostra societat. Tots ells són els participants que 
a la seva manera contribueixen a dibuixar el somriure necessari per 
afrontar les conseqúències d'una crisi social que encara galopa, fa 
estralls en moltes famílies, i el que és pitjor, manté obertes moltes 
ferides que trigaran a cicatritzar. 

Els reconeixements institucionals a la tasca realitzada són sem- 
pre d'agrair, de la mateixa manera que ho agraeixen altres entitats 
vinculades a la mitigació de la pobresa. Tot plegat és com si al gust i 
a la dolçor sempre agradable de les lioneses hi afegíssim ara un ama- 
ble raig de xocolata desfeta per tal de fer més mengívola la realitat 
social que diàriament ens escomet. 

Càritas Diocesana de Tarragona acaba de commemorar i cele- 
brar els seus cinquanta anys des de la seva inscripció, el 1965, al 
Registre oficial d'entitats, però la pràctica de la caritat, com a institu- 
ció confessional catòlica, porta a les espatlles un llarg recorregut de 
més de dos mil anys d'exercici i compromís. I seguim dempeus en 
aquesta continuada tasca al servei de l'amor cap als més necessitats, 
perquè encara que l'espessa boira dels valors cívics, les indecisions, 
les contradiccions i la malfiança de certs sectors socials puguin aca- 
bar sent moneda de canvi fàcil entre amplis sectors del nostre entorn 
social, l'esperança en les persones és l'únic i veritable motiu que ens 
fa avançar. I és que, malgrat tot i per damunt de tot, encara que no ho 


sembli, sempre, sempre, acaba sortint el sol. 


MB l'acció de Càritas a les banlieues 

En AA AR ENRERE 
A les nostres comarques del Camp, a la dècada dels anys seixan- 
ta del segle xx produí un impuls industrialitzador i turístic que de- 
sencadenà simultàniament una multitud d'accions especulatives, 
algunes de les quals foren denunciades i jurídicament castigades. 
La voracitat del guany fàcil d'alguns ajuntaments —entre els quals 
destaca el de Tarragona com a més paradigmàtic— en el procés espe- 
culatiu de compra de terrenys agrícoles a preus relativament baixos 
i la posterior venda per a la ubicació d'algunes multinacionals del 
sector químic, molt interessades a establir-se per exemple als po- 
lígons d'Entrevies o Francolí, o l'expansió turística a la costa amb 


un desenvolupament econòmic desmesurat, contribuí al creixement 

exponencial d'una economia no ben estructurada sobre la base de les 
capacitats i les infraestructures locals. 

S'inicià la cursa especulativa de la construcció, amb llicenci- 
atura exprés en la cultura del totxo, amb un progrés relativament 
desordenat i caòtic que cridà l'atenció de molts sectors demogràfics 
de les latituds del sud de la península. D'aquesta manera, i com a 
fruit del reclam de les primeres migracions de finals dels cinquanta, 
entre 1960 i 1964 la ciutat de Tarragona registrà un augment espec- 
tacular del 2020 de la seva població amb una continuada tendència 
a l'alça en anys successius. La realitat laboral aglutinava d'entrada 
la demanda de la creixent immigració i el fet de poder disposar d'un 
salari fix, comparat amb el que havien tingut fins llavors en l'activitat 
agrària latifundista del sud, era un evident símptoma de progrés per 
a moltes famílies que arribaven i s'instal-laven a la perifèria de la 
ciutat de Tarragona. 

Com a contrapunt a aquest progrés desmesurat, la ciutat no dis- 
posava de les infraestructures necessàries per aglutinar l'allau migra- 
tòria que arribava i els serveis ciutadans resultaven manifestament 
insuficients. El barraquisme va arribar a ser una autèntica xacra a 
Tarragona i la integració social a la ciutat resultà ser un veritable 
fracàs. De la mateixa manera que s'evidenciava una manca de raci- 
onalitat per part de la crosta dirigent amb mostres d'autèntica negli- 
gència 0, potser diguem-ne, de complicitat oficial. D'aquesta manera 
van començar a créixer nuclis despenjats als barris de Torreforta, 
Campclar, Sant Salvador, l'Esperança, Bonavista..., amb veritables 
problemes de cohesió, que en alguns aspectes encara avui perduren. 

L'acció de Càritas en aquests nous sectors d'urbanització crei- 
Xent fou essencial i significativa pel que suposà d'ajuda imprescin- 
dible. La cobertura de l'església compromesa amb els pobres resultà 
ser providencial per a molts famílies d'aquest nou col-lectiu immi- 
grat. També la dècada dels anys setanta i principis dels vuitanta foren 
difícils. La crisi econòmica de començaments dels setanta destapà 
novament molts dels problemes socials apaivagats fins llavors i fo- 
calitzats en tres eixos clau: precarietat laboral, social i política, en 
l'últim tram del règim franquista que entrava de ple en la ressaca 
final contra les roques. En plena transició democràtica i de manera 
més intensiva a començaments dels anys vuitanta Càritas Diocesana 
va incentivar i promoure la creació de cooperatives d'aturats, especi- 
alment dins el sector de la construcció, amb la creació d'un patronat 
contra la desocupació amb especial incidència en l'atenció dels joves 
sense feina. També el col-lectiu gitano va merèixer l'atenció de Càri- 
tas, especialment per l'èxode obligat a causa de la riuada del Francolí 
de 1970, la ubicació provisional al preventori de la Savinosa, fins a 
la construcció, l'any 1973, del nou barri de l'Esperança —entre Bona- 
vista i Campclar. 

Tots aquests barris perifèrics de Tarragona van créixer amb la 
clara finalitat de millorar la vida de les classes treballadores amb 
habitatges de protecció oficial. La majoria dels seus residents eren 
de classe popular treballadora i de procedència immigrant. Però amb 


els anys, aquells primers inquilins van prosperar i van accedir al vell 

Voluntàries de Càritas amb un grup de participants d'ètnia magribina. 

somni de l'habitatge unifamiliar o es traslladaren a altres barris de 
la ciutat de més alta graduació social. Progressivament, aquells ha- 
bitatges, van ser ocupats per noves onades migratòries de procedèn- 
cia majoritàriament magribina i subsahariana. Ara, passats els anys, 
i en ple segle xxi, la convivència demogràfica en aquests barris ja 
consolidats torna a mostrar símptomes de crisi social. La manca de 
feina, l'atur creixent, la nova presència de col-lectius musulmans, el 
deteriorament dels edificis per manca de manteniment oficial, però 
sobretot la manca d'empatia amb els nous col-lectius estrangers, fa 
que aquestes zones perifèriques tornin a tenir indicis de problemàtica 
convivencial. 

La crisi ha accelerat la tendència i ha concentrat també en els 
mateixos barris a molts estrangers desocupats, que una dècada enrere 
tenien resolta la situació familiar per l'ocupació laboral del moment. 
Són el nuclis que podríem definir com les banlieues de Tarragona, 
molt desconnectats de l'entramat urbà de la ciutat i que si persistei- 
xen en aquesta tendència acabaran convertint-se en autèntics gue- 
tos. Per aquest motiu, durant els últims anys, Càritas Diocesana de 
Tarragona ha hagut de reorganitzar els seus serveis per donar més 
cobertura tant als col-lectius que ja estava atenent com als nous de- 
semparats. Els aliments, la roba i l'habitatge són alguns dels articles 
fonamentals que formen part del catàleg de necessitats bàsiques de 
la persona que cobreix l'acció permanent de Càritas, però encara hi 
ha un altre aspecte molt més important d'aquesta acció: l'acompa- 
nyament i l'acollida. Perquè, diguem-ho clar, l'esperança és també 
un article de primera necessitat. 

Les noves problemàtiques derivades de la crisi econòmica i la 
complexitat de les situacions en què es troben els necessitats — im- 
migrants sense papers, famílies en situació d'atur, persones sense 
sostre— han provocat un canvi en la dinàmica de treball. Càritas ha 
hagut de redissenyar nous projectes d'àmbit local, comarcal i dioce- 
sà. L'objectiu ha estat donar un major impuls al nou model d'acció 


social per prioritzar les accions i donar més dedicació a projectes 

de suport, acompanyament i sensibilització a les Càritas parroquials. 
Amb aquest nou impuls, les bases del voluntariat a les Càritas parro- 
quials són les que fan possible l'acollida, les que observen la realitat 
social i les que detecten les noves necessitats. És en aquesta observa- 
ció de la realitat, on els treballadors socials dissenyen els programes 
de treball i resolen els complicats moments de crisi i patiment que 


viuen moltes persones. 


MB Ajuda a les necessitats bàsiques 

En els últims anys la demanda més extensa i intensa ha estat la sol- 
licitud d'ajuda per alimentació. Són demandes d'aliments en espè- 
cie. Les parròquies atenen aquestes sol-licituds i col-laboren amb 
altres entitats com el Banc d'Aliments, la Creu Roja, donacions de 
particulars o d'empreses. Moltes són les famílies que per falta d'agi- 
litat en la recepció efectiva de prestacions econòmiques bàsiques a 
les quals tenen dret (per atur, rendes mínimes, etc.) es troben amb 
retards de diversos mesos sense ingressos, la qual cosa els obliga a 
demanar aquest tipus d'ajuda a Càritas. 

L'habitatge és també una altra de les demandes més importants. 
Moltes persones necessiten acompanyament i explicació en el com- 
plex procés d'afrontar el no-pagament d'hipoteques i lloguers, o com 
demanar l'advocat d'ofici, com estalviar per preparar la sortida de 
l'habitatge, o quina serà la seva situació deutora permanent després 
de perdre la casa. 

També són frequents les demandes d'ajuda per accedir a l'ocu- 
pació. El context és clarament desfavorable per a les persones vul- 
nerables i en situació d'exclusió social, perquè a la falta d'ocupa- 
ció s'uneix també la finalització de les prestacions econòmiques per 
desocupació. Durant els últims mesos hi ha hagut una disminució 
considerable de les ofertes d'ocupació. L'atur ha tornat a pujar i la 
demarcació tarragonina ha registrat un considerable augment de de- 
socupats, segons les dades facilitades pel mateix Ministeri de Treball 
i Immigració. 

En aquest context, la situació és especialment greu per a les per- 
sones immigrants, persones aturades de més de 50 anys i persones 
que busquen la seva primera feina. 

En el cas de la immigració, en aquests últims anys hi ha hagut 
un gran augment de famílies i persones immigrants que ja havien 
aconseguit la seva regularització administrativa —autorització de re- 
sidència i treball. Amb la crisi, s'han quedat a l'atur i al no poder 
renovar l'autorització temporal de residència i treball estan en greu 
risc de passar un altre cop a la irregularitat. Els terminis per trobar 
feina per a totes aquestes persones s'exhaureix. Aquesta situació fa 
que molts immigrants continuin demanant ajuda a Càritas, perquè la 
irregularitat en què es troben condiciona no només el treballador sinó 
també tot el seu nucli familiar. 

Des de Càritas, i amb el nou plantejament d'acció social al terri- 


tori, l'objectiu immediat és el de donar més suport al voluntariat que 

treballa a les Càritas parroquials a través de l'acció dels treballadors 
socials per tal de millorar l'atenció a les persones immigrades. El 
servei de migració s'ha descentralitzat i d'aquesta manera les perso- 
nes amb pocs recursos no es veuen amb la necessitat de desplaçar-se 
del seu propi entorn. Així es garanteix una atenció més individualit- 
zada i més integral. Abandonar la llar, el teu país i l'entorn que t'ha 
vist néixer és una de les més doloroses experiències vitals que pot 
afrontar una persona i la dignitat que el sustenta. Les administracions 
públiques han de ser conscients que evitar aquest èxode no desitjat 
forma part d'un dels deures més bàsics de la justícia social. Per això 
Càritas i d'altres entitats d'Església treballen des de fa molts anys la 
crua realitat de la immigració per tal de donar acollida a tantes i tan- 
tes famílies que han patit la dura realitat d'haver de marxar de casa 


per construir en un altre país una vida més digna. 


(MB Reptes de futur 

Cal assenyalar els objectius de futur perquè el temps no ens tor- 
ni a caure a sobre com una manta mullada de desencís. L'objectiu 
més immediat és atendre i fer un seguiment integral de les més de 
34.000 persones que anualment són ateses per Càritas Diocesana de 
Tarragona. 

Un altre dels objectius és potenciar la formació contínua dels 
voluntaris i dels tècnics implicats. Aquest pla de formació ha d'es- 
tar en constant revisió per ajustar-se d'una manera més efectiva a 
les necessitats. L'objectiu és millorar els nivells de participació dels 
agents territorials (arxiprestals, interparroquials, parroquials) per tal 
que siguin ells els qui col-laborin en la creació dels plans de treball 
que ofereix el Departament d'Acció Social de Càritas Diocesana de 
Tarragona. Però el repte més important de futur és el de seguir treba- 
llant pel canvi generacional del voluntariat. 

Un altre dels principals objectius de Càritas és vetllar perquè les 
seves accions donin resposta a les necessitats socials del moment, 
però també procurar que aquestes respostes siguin significatives i de 
qualitat. Per això necessitem l'ajut i el suport de tots. Aquest com- 
promís social, com a institució d'Església, accentua la nostra credi- 
bilitat en la difícil tasca cap als més necessitats. Ens obliga a afrontar 
la crisi amb esperit de superació, sense desànim, buscant solucions 
imaginatives que vagin més enllà de la cultura de la subvenció. En 
resum: cooperar amb l'inevitable i procurar ser part de les solucions. 
Per això Càritas no pot prescindir de res ni de ningú i tota aportació, 
per insignificant que sembli, és una gota més que omple l'oceà, una 
llavor més que incrementa la collita o una pedra més que reforça 
el gran mur de la dignitat i la justícia. Restem oberts i agraits a tot 
tipus de convenis, de col-laboracions i ajuts, segurs com estem que 
qualsevol gest d'amor contribueix de manera molt eficaç a canviar la 
humanitat. 

Ara, tenim de nou el gran repte dels refugiats que provenen de 


Síria i els hem de donar el dret d'asil que les lleis internacionals 

reconeixen a cada Estat. El mateix papa Francesc ha hagut de de- 
nunciar aquesta falta de decisió internacional per tal d'agilitar els re- 
cursos imprescindibles i donar acollida a tants milers de refugiats. El 
nostre arquebisbe Jaume Pujol, conscient d'aquest deure evangèlic, 
ha tramés també a totes les parròquies de l'arxidiòcesi dues cartes 
informatives per tal de fer una crida a la generositat i conèixer la 
disponibilitat d'espais, recursos i solucions per tal d'afrontar la greu 
crisi humanitària dels refugiats. Càritas Diocesana de Tarragona co- 
ordinarà tot aquest procés un cop es vagin rebent les indicacions i els 
protocols d'acollida que estableixin les administracions públiques. 

La campanya institucional de Càritas dEstima i viu la justíciar 
es concreta més durant aquest any 2016 amb el lema aPractica la 
justícia. Deixa la teva empremtax, una invitació sincera per tal de 
vetllar pels drets fonamentals de les persones i possibilitar que les 
injustícies no incrementin encara més la pobresa de molts. Practicar 
la justícia és estimar als qui ens envolten, tractar amb dignitat totes 
les persones i emprendre accions decidides quan els drets i els deures 
són anorreats, escarnits i malbaratats en benefici d'uns pocs. Perquè 
el compromís actiu en la defensa dels drets propis i aliens és també 
aquest impuls cap a l'esperança que hem d'inculcar als més desval- 
guts. Ser capaços de lluitar pels somnis desitjats sense importar-nos 
el temps invertit ni l'esforç esmerçat. Tenir ben present sempre que 
el camí a recórrer és tan important com la meta d'arribada. 

Tots els voluntaris i contractats que col-laborem a Càritas procu- 
rem treballar sempre amb visió d'esperança, d'anhel desitjat, de jus- 
tícia possible. Això mateix ja ho plantejava el filòsof Immanuel Rant 
en el seu estudi Fonamentació de la metafísica dels costums (1785) 
quan escrivia premonitòriament: cdObra de tal manera que utilitzis 
la humanitat, tant en la teva persona com en la persona de qualsevol 
altre, sempre com un fi i mai solament com un mitjàs. 

Perquè la vida, malgrat tots els bons desitjos, cada vegada perd 
més valor si tenim en compte la insuportable lleugeresa dels mercats 
borsaris, la insensibilitat dels senyors de la guerra i el consumisme 
desaforat de desitjar-ho tot sense filtrar les autèntiques necessitats. 
I per això mateix vivim instal-lats, sense adornar-nos-en, dins la sí- 
nia permanent de la nova esclavitud del consum sense límits. Tam- 
poc no és gens fàcil de trencar la roda, ni d'aplicar-se la difícil ruta 
del salmó per tal de nedar a contracorrent. Però ens cal entrenament 
per enfortir la massa muscular dels oblidats valors ètics que dóna 
D'esperança. 


Me ue um mm 


FRANCESC ROIG QUERALT 
Director de Càritas Diocesana de Tarragona 

El nou edifici del Servei de Distribució d'Aliments (SDA) a Campclar, obra de NUA 
arquitectes, inaugurat el 2014. Estructura funcional, amb materials incardinats en 
l'entorn urbà i industrial. Edifici amb poc glamur, però ideat amb bon criteri. 


HMESSE jn.49 2016 


-— 


va 
37 


av 


JOSEP 
FONTANA 


Josep Fontana 
La formació d'una identitat. 
Una història de Catalunya 
Eumo Editorial, Vic, 2014, 320 pp. 


Com s'ha de concebre l'entitat com a nació, la identitat Com un 
desperits que es manifesta per sobre de les lluites socials i políti- 
ques2, o bé, tot just, com a evolució de les contradiccions sorgides 
al si de formes de treball i d'intercanvi —de les forces productives—, 
de les dinàmiques econòmiques i territorials i de les contraposici- 
ons i lluites vers el poder2 Les formes d'identitat —que expliquen la 
formació social i territorial d'una llengua— es manifesten segons les 
necessitats organitzatives d'una societat en formació. 

Per aquest motiu, la part més significativa de l'estudi de l'histo- 
riador Josep Fontana és la que tracta de la construcció nacional i la 


seva institucionalització en estat —c. 1250-1350-—, de la incidència de 

la crisi del segle xiv, i del procés de lluita entre les Corts i la Diputa- 
ció del General contra l'absència reial dels Habsburg a l'hora de con- 
vocar Corts. Aquesta etapa, que culmina en el període 1640-1716, 
és fonamental per explicar el sentit d'una lluita contra tot l'entramat 
legislatiu, militar i cultural del Consejo de Castilla: les arrels del que 
podríem denominar esupremacisme sociolingúístic i intel-lectuab, 
que explicarà a la contemporaneitat el recurrent imperialisme lingú- 
ístic i la imposició d'un missatge de propaganda minoritzador. No es 
tractava tanmateix de apatriotisme exaltats (p. 220). 

La lluita contra les exaccions agràries que afavorien el mante- 
niment de l'exèrcit de la monarquia castellana, d'ençà dels segles 
XVI-XVIII, Suposa un punt d'inflexió políticament explicatiu per cop- 
sar com una identitat, és a dir, una forma d'organització social, i les 
lluites entre faccions socials urbanes —la Busca, teixit social del braç 
4menoro, contra la Biga, noblesa— en el marc de la guerra civil i de la 
lluita camperola antisenyorial (1460-1472)—, esdevenen seqiències 
d'oposició contra l'ocupació militar durant la regència dels Àustries 
i els Borbons. L'anàlisi d'aquest període de llarg abast —capítols 3, 4, 
5, 6— que es debat entre una crisi econòmica i política interna i una 
política de terra cremada de la monarquia hispànica és, al meu parer, 
la part més substancial de la síntesi de Fontana. 

La gènesi d'una societat mercantil i integrada en mercats des- 
centralitzats, amb punts d'articulació d'exportacions de les manufac- 
tures, amb una estructura legislativa i executiva que traduia el règim 
de funcionament social, de la qual parteix el primer republicanisme 
urbà, però també el de la pagesia empobrida —4Visca la Terra, mori 
el mal governx— és un crit que explicarà la contraposició posterior 
—segles xix i xx— entre l'elit financera i capitalista del Principat —que 
s'havia inserit en la vida política de la cort de Castella—, vista com a 
marginal, atès el món econòmic dinàmic que expressava i la lògica 
d'interessos polítics que delimitava una altra realitat: la d'una mo- 
narquia que, inserida en la crisi de l'absolutisme europeu, intenta de 
reconvertir-se en un estat unitari, centralitzat. 

En aquest sentit l'estudi de Fontana és útil per comprendre la 
lògica repressiva de l'Estat espanyol contemporani i les concepci- 
ons ideològiques —allò que també podríem denominar apsicologia 
col-lectivar— recurrentment auninacionals, que se'n deriven. Així, 
podrem comprendre l'origen d'un catalanisme que, políticament im- 
potent, és progressivament substituit per estratègies que basteixen 
focus (ara se'n diuen xarxes...) de resistència —oposició a crisis de 
subsistència i a l'allistament militar provinent de 1770— protago- 
nitzats per les classes populars, que acaben essent superadors de la 
vindicació provincialista d'una burgesia a cavall entre el vuit-cents 
—1845-1865— i el nou-cents. Aquesta anàlisi de Fontana —capítols 7 
i 8— ajuda a explicar la configuració d'un marc d'abast nacional de 
lluita que troba un del seus punts culminants en la crisi social i po- 
lítica del 6 d'octubre de 1934. La resistència de militants del Partit 


Català Proletari a la seu del CADCI contra les tropes del general es- 

panyol Batet, que no he sabut trobar apuntada en el volum, explicaria 
la doble dinàmica nacional-popular de la situació revolucionària i el 
fracàs de la via tercerista —escapista— de Companys. 

En el present moment polític —caracteritzat al Principat per una 
certa lluita d'hegemonies entre l'esquerra juntista espanyola, recupe- 
radora de l'estratègia progressista vuitcentista de revolució centralis- 
ta (Podemos), i un amoviment de defensa de la terra, (Candidatures 
d'Unitat Popular), hereu de la tradició de les revoltes agràries i ur- 
banes als Paisos Catalans, i que malda per establir la Constitució i la 


República Catalana—, les reflexions esmentades de Fontana ajuden a 


comprendre el sorgiment transhistòric d'una identitat popular que ha 
definit una drecera política de lluita contra monarquies extorquidores 
i ha proposat una pràctica política d'alliberament. Del text de Fon- 
tana, i fonamentalment del tronc central que hem esbossat, s'explica 
que una nació és consequència d'una estratègia de lluita secular con- 
tra l'estat, la qual cosa explica el perquè de la resposta a la dependèn- 


cia política. 


XAVIER FERRÉ TRILL 


Diari d'un funàmbul 

Edició de Glòria Soler 


comanegra 


Glòria Soler (Ed.) 
Diari d'un fonàmbul. 
Les llibretes d'Alexandre Cirici Pellicer 


Comanegra / Ajuntament de Barcelona, Barcelona, 2014, 510 pp. 


Cercle d'Estudis Històrics i Socials Guillem Oliver 


Fa uns vint-i-sis anys vaig tenir la sort de consultar alguns dels qua- 
derns del pallaquista Alexandre Cirici Pellicer (1914-1983) que ara 
s'editen. L'amabilitat de Carme Alomar ho féu possible. Per a mi fou 
una revelació extraordinària de dades i contextos per a estudis d'his- 
tòria cultural del país situats en el marc europeu. 

La grata sensació de poder-ne fer una lectura reposada em retor- 
na el goig de la primera incursió que vaig fer en determinants pas- 
satges i circumstàncies d'aquest Diari. Com a estudiosa de literatura 
i del pensament literari hi vaig trobar camins, cruilles i traces per a 
endegar noves recerques. 

Hom diu que la generació d'Alexandre Cirici fou la 4genera- 
ció perduda-. Però si fem una comparació entre aquell nucli d'intel- 
lectuals i activistes —amb la voluntat de construir com a única alia- 
da— i les generacions posteriors —fins a les actuals— causa una certa 
perplexitat el qualificatiu emprat per a definir el grup on s'inscriu 
Cirici. 

En un passatge del Diari (5-VI1-1947), V'intel-lectual i histori- 
ador de les idees estètiques diu, tot recollint una reflexió de Josep 
Romeu i Figueras: "Cada generació catalana ha de tenir un home de 
síntesi que doni orientació general a la cultura" (p. 30). En aquest 
sentit, una característica que unifica els dietaris aplegats —entre 1946 
i 1961— en aquesta oportuna edició és la voluntat d'aplegar camins 
analítics i ideals diversos per a confegir síntesis enriquidores de la 
coetaneitat viscuda. Cirici hi fa nombroses aportacions sociològi- 
ques, i d'altres integrants de tertúlies —el grup Ariel, Miramar— en 
fan d'altres que mostren el desig de superar les reixes dictatorials i, 
sobretot, d'entrellucar nous camins de pensament en l'ordre cívic. I 
aquesta voluntat unificadora en el coneixement de les ciències soci- 
als (ara designades amb un cert menyspreu dHumanitats)), és la que 
avui enyorem. 

Qui faci una lectura en calma dels dietaris de Cirici trobarà 
ambients de sociabilitat diversos: de Barcelona, del País Valencià 
(l'emblemàtic viatge a ciutat de València de l'Esbart Verdaguer) i de 
Roma. No es tracta, doncs, de publicar curiositats balderes, sinó de 
donar a conèixer que Alexendre Cirici —com ho féu a l'ensems Mau- 


rici Serrahima— tenia clara la seva funció: aportar un gresol ideològic 

ben distint de l'oficialista espanyol franquista a fi de mostrar que no 
tot era somort. 

El conjunt de tertúlies, els aplecs de reunions tècniques i edi- 
torials, les xarxes de col-laboració informals que conduien a la re- 
alització de conferències (el protagonisme capdavanter de l'Institut 
Francès), les iniciatives publicitàries —autèntic laboratori d'idees— i 
els esoparss projectistes. Tot aquest tramat de relacions, que gira- 
voltaven en cercles d'actuació que s'anaven entrellaçant, és el que 
aporta el conjunt dietarístic de Cirici. Per aquesta raó l'estudiós, i el 
ciutadà amb inquietuds, té a l'abast un document que li permetrà de 
capir la magnitud —sense mitificació— de l'obra realitzada per aquella 
generació aperduda-. 

Felicito, doncs, la iniciativa de Comanegra Edicions per aquest 
projecte, que n'hauria de suggerir d'altres que, en la mateixa direc- 
ció, permetessin de recuperar fonts primàries essencials per al conei- 


xement del teixit social —de la intrahistòria— al Principat a l'entreforc 


dels anys quaranta i seixanta (abans que la reforma postfranquista 
ho areconduíso tot plegat). I, fonamentalment, per a fer-nos cabal de 
l'esforç dut a terme per a projectar el passat cap al futur. No es tracta 
d'historicisme, sinó d'una historicitat que explica els equilibris pro- 
actius d'un funambulista que mai no fou neutral. 

Com a suggeriment final afegiria que, en una edició posterior, 
es primfilessin algunes crides pertocants a personatges, alguns dels 
quals romanen com a no identificats o identificats erròniament, com 
és el cas del esr. Fuster, (dietari de 25-V-1958), que no queda clar 
que sigui realment Joan Fuster. I, per contra, el 4Ventura, al qual fa 
referència el viatge valencià de Cirici (20-111-1961) no s'identifica 
per bé que es tracta amb seguretat de Vicent Ventura Beltran, encara 


ridruejista, que el maig de 1962 assistiria al Contubernio de Munic. 

Artur Bladé i Desumvila 
De França a Mèxic: diari d'un viatge 
Edició a cura d'Artur Bladé i Font 
Dux Editorial, Barcelona, 2014, 158 pp. 


El 8 de setembre de 1942 va salpar de Marsella el vaixell Maréchal 
Lyautey, rumb a Casablanca, on el Nyassa el rellevaria en la tasca 
de portar diversos centenars de republicans espanyols a Veracruz. 
Aquest port mexicà va ser la porta a un exili de molta més llarga 
durada de què s'imaginaven, i per a molts d'ells va suposar la seva 
última escala. 

Aquesta travessia, a més, destaca per dos fets: el primer, que va 
ser l'última oportunitat dels exiliats republicans que havien recalat a 
França al final de la guerra civil per fugir d'una nova guerra que els 
empaitava (l'Alemanya nazi va envair França dos mesos després, el 
novembre de 1942, impedint que es pogués noliejar cap més vaixell 
per portar refugiats espanyols a l'Amèrica Llatina, a Mèxic princi- 
palment), el segon, que un dels seus passatgers va ser l'escriptor be- 
nissanetà Artur Bladé i Desumvila. 

La taleia de Bladé a l'hora de deixar registrats tots els esdeveni- 
ments amb què es va trobant, que en fa un dels principals dietaristes 
de la literatura catalana del segle xx, no s'aplaca durant aquest viat- 
ge. D'aquesta manera, les cinc setmanes de travessia es tradueixen 
en quatre llibretes en què Bladé narra els fets, els ambients, els perso- 


natges que es va trobant durant tot el viatge i que són la base d'aquest 

llibre. Aquests textos, en el corpus de la seva obra, representen una 
continuació de la segona part de L'exiliada, el dietari en què Bladé 
retrata el seu exili a França, entre 1939 i 1942, i que acaba justament 
amb el Maréchal Lyautey salpant del port de Marsella. De fet, en una 
conversa amb Artur Bladé Font, fill de Bladé i Desumvila i curador 
de l'edició de De França a Mèxic, m'assabento que la primera inten- 
ció era incloure aquest dietari en l'edició de les obres completes de 
Bladé d'aquesta segona part de L'exiliada, però que es va desestimar 
aquesta opció per evitar que el tom fos massa voluminós. Aquella 
decisió, però, a la llarga es pot considerar com a beneficiosa, perquè, 
incloent-lo dins de les obres completes, aquest dietari s'hagués diluit 
en el total de la narració, mentre que amb la seva edició en una pu- 
blicació a banda ha pogut mantenir una entitat pròpia, d'acord amb 
la qualitat del text. 

I això que Bladé Font, en un primer moment, va tenir algun dub- 
te en referència a la qualitat literària d'aquest dietari, en tant que va 
ser escrit a raig durant el viatge mateix i que Bladé i Desumvila no el 
va acabar de revisar mai, com es veu en el detall que una part del di- 
etari es va escriure en castellà, segurament per començar a practicar 
l'idioma de cara a la possibilitat de treballar com a periodista a Mè- 
Xic, tal i com Bladé Font apunta en l'interessant estudi preliminar del 
dietari que s'inclou en aquesta edició. Aquesta manca de reescriptu- 
ra, no obstant, el que fa és donar al text un aire molt clar d'immedia- 
tesa, especialment en la descripció d'ambients, que és on Bladé reix, 
sense cap dubte. L'autor, doncs, aconsegueix descriure amb claredat 
el clima de desesperança i incertesa que es respirava durant el viatge, 
esbossant-ne les condicions penoses, en especial en el primer vaixell, 
o detallant minuciosament l'escala a Casablanca, amb una mirada 
poc permeable als exotismes, més centrada en una misèria anàloga 
a la que ha deixat al vaixell, misèria que, tant en els membres del 


passatge com en els magribins locals, es traspassa a l'àmbit moral. 


Perquè una de les coses que crida més l'atenció en aquest dietari és 
l'egoisme i la manca de comunicació entre uns viatgers que van a la 
seva. El cas és que Bladé, en el seu afany per presentar els fets del 
viatge amb la major objectivitat possible, tampoc té cap intenció de 
maquillar aquest ambient decadent. 

En referència a aquesta questió de l'objectivitat, cal dir, tal i com 
ja apunta Sam Abrams al pròleg de la publicació, que en aquesta crò- 
nica dels fets Bladé fa un esforç per centrar-se en un relat descriptiu 
d'aquest viatge, però, a la vegada, no pot, o no vol, evitar desenvo- 
lupar la narració des d'un punt de vista molt personal, afegint-hi ara 
i adés pensaments que li venen al cap en viure la situació que s'està 
trobant ("És ben trist que tothom pugui arribar a habituar-s'hi, a sub- 
mergir-se en aquest llot sense sentir la seva pròpia abjecció". "El ca- 
talà és un sentimental que reacciona per ironies brutals". "Ellos fels 
nensJ imitan a los hombres pero lo hacen todo mejor"). 

On aquest "punt de tensió entre personalisme i impersonalitat", 
com bé diu Abrams, es fa més evident és en un episodi especial- 
ment cru del dietari: pocs dies abans d'arribar a Veracruz, la filleta 
d'una parella d'exiliats mor sobtadament, al fèretre, s'hi col:loca la 
bandera portuguesa (corresponent a la nacionalitat del vaixell) i la 
catalana, i un grup d'espanyols irrompen a la vetlla per obligar la 
família a posar-hi també la bandera (republicana) espanyola, pro- 
vocant una discussió força violenta. Bladé en tindria prou en des- 
criure fil per randa aquest "incident lamentable" per fer palès el seu 
malestar davant d'aquesta situació, com ja fa, de fet, però no se'n 
sap estar d'afegir-hi algun comentari per emfasitzar el seu fastig da- 
vant d'aquesta situació, "reveladorlal de l'existència d'un problema 
la solució del qual encara ningú pot preveure". Raó no li'n faltava, a 
Bladé. 


PINEDA VAQUER FERRANDO 


Cercle d'Estudis Històrics i Socials Guillem Oliver 

Antonio Gramsci 
Cartes des de la presó. 
Cartes a Tatiana Schucht 


Traducció d'Alba Dedéu 


Edicions de 1984, Barcelona, 2015, 192 pp. 


Hi 


La selecció de cartes de Gramsci (1891-19379 adreçades a la seva 
cunyada, Tatiana Schucht, que aporta la traducció d'Alba Dedéu és 
una molt bona notícia per a la història política dels Paisos Catalans. 

D'ençà de la publicació de l'aplec d'estudis del comunista italià 
Cultura i Literatura (1966), l'assaig El príncep modern (1968) i El 
materialisme històric la filosofia de Croce (1983), les tres versions 
publicades per Edicions 62, no s'ha traduit cap altre estudi gramscià, 
fet que delata —encara— la política de traduccions a la nostra llengua. 
Dic això darrer perquè l'obra de Gramsci no és tan sols representa- 
tiva de la història del comunisme europeu: la formulació de la via 
meridional al socialisme. És, en consegiiència amb aquest projecte, 
que Antonio Gramsci estudia la història de la cultura a través del ma- 
terialisme històric. 

De fet, l'aportació d'aquest epistolari, que abasta entre desem- 
bre de 1926 i novembre de 1933, proporciona aspectes biogràfics 
de l'intel-lectual-polític sard. Amb tot, assabenta essencialment de 
projectes sobre recerques a fer. En concret, l'estudi que, per sabut, 
no és mai balder de recordar —recollit a la lletra del 19-111-1927— de 
l''esperit públic" italià, que, nogensmenys, significava dur a terme 
la història dels intel-lectuals, questió que encara no hem acabat de 
resoldre pel que fa a la cultura catalana. Assignatura pendent per- 
què —llevat d'estudis encara minoritaris— no és comú de relacionar el 
grup social —hegemònic, o no— amb el grup cultural que s'hi vincula, 
i tampoc no ho és ampliar l'abast del concepte a tot tipus d'intel- 
lectuals: "el meu concepte d'intel-lectual —comenta Gramsci a Tatia- 
na (7-IX-1931)— és molt ampli, i no em limito a la idea comuna dels 
grans intel-lectuals". Aquest epistolari, doncs, no és un intercanvi 
d'estats d'ànim a l'ús (que hi és). Gramsci sol-licita llibres a Tatiana, 
els quals li han de servir per a la redacció dels Quaderns de la presó 
(1929-1935). La corrua d'autors que hi és esmentada explica l'abast 
de les hipòtesis plantejades pel pres sard: cultura popularnacional, 
gustos de lectura, el pas de la dictadura a l'hegemonia. Els objec- 
tius proposats, doncs, no eren erudits, sinó intel-lectuals en llur sentit 
exacte: connectar passat i present a fi de trobar un sentit revolucio- 
nari vers l'estat de coses present d'acord amb la correlació de forces 
socials que acumulen una tradició de legitimació. Aquesta fita resta 
indicada —el cas de Milà— en la relació entre el teixit social i la seva 
cohesió cultural-nacional. 

L'anomenada questió nacional, doncs, no és un concepte "tou", 
culturalista —estrictament lingiístic— sinó un objectiu a resoldre 
que ha de vincular, necessàriament, els projectes emancipadors als 
blocs polítics representatius d'interessos socials antagònics. Assu- 
mir aquesta metodologia, no pas mecànicament, ni, encara menys, 
subordinada a la lògica de l'Estat, possibilitaria incorporar a un pro- 
jecte emancipador noves capes socials fins ara concebudes com a 
fanacionals". Aquest epistolari introdueix el lector en la interpel- 


lació política de la realitat. 


XAVIER FERRÉ TRILL 

FA Revistes Catalanes amb Accés Obert (RACO) 


Hem incorporat la revista Aesse 
del Cercle d'Estudis Històric i So- 
CE EE cials Guillem Oliver del Camp de 
s : Tarragona al repositori de revistes 
Z Ta científiques d'àmbit català RACO 
Ro (Revistes Catalanes amb Accés 

Obert). Com sabeu, la nostra re- 
vista acull articles que prenen de 
forma total o parcial el Camp de 
Tarragona com a marc de referèn- 
cia geogràfic i que poden tractar qualsevol temàtica en l'àmbit de la història, les ciències 
socials, la literatura, l'art o les humanitats. 


Números publicats 


2011 
Núm. 46 (2011): Camp de Tarragona 2.0 


Es poden consultar a text complet els números des del 1994 fins a l'actualitat. 


A partir d'enguany, la col:lecció Publicacions del Cercle d'Estudis His- 
tòrics i Socials Guillem Oliver del Camp de Tarragona (CEHSGO) que- 
darà recollida en edició digital, gràcies a l'acord amb Publicacions de la 


Universitat Rovira i Virgili. 


Els llibres es poden trobar ja a la Llibreria digital Unebootl, un portal 
on participa el segell editorial de la Publicacions URV i que comerci- 
alitza totes les obres que publiquen les editorials universitàries: llibres 
científics, de divulgació, traduccions, assajos, edicions crítiques, obres 
de referència, revistes científiques, actes de congressos, tesis doctorals i 


llibres de creació literària. 


A més els llibres estan disponibles a les plataformes Google Bools i 
GoogleScholar. Amb la difusió a través d'aquests cercadors, la univer- 


sitat projecta els títols editats pel Cercle en un dels arxius bibliogràfics 


més visitats de la xarxa. 


Els títols publicats són els segients: 

- La H República al Camp de Tarragona, Josep Sànchez Cervelló i Jordi Piqué Padró (coords.) 

- La fundació de Tarragona a la historiografia, Josep Maria Recasens i Comes 

- L'anarquisme a Tarragona (1917-1924). Formós Plaja i Carme Paredes, Ignacio Clemente Soriano Jiménez 

- De súbdites a ciutadanes. Dones a Tarragona, 1939-1982, Montserrat Duch Plana i Meritxell Ferré Baldrich (eds.) 

- El Club de Joves (1965-1976): El ressorgiment de la cultura catalana i catalanista a Tarragona, Salvador-J. Rovira i Gómez 
- La crisi durant la Guerra del Francès (1808-1814) al Camp de Tarragona, Manel Giúell 

- La llibreria de la Rambla i V'alternativa cultural de Tarragona (1968-1980), Ramon Marrugat Cuyàs 


- Les dones als orígens de Torreforta, Coral Cuadrada Majó i Esther Gutiérrez Escoda (coord.) 

n21 Publicacions del Cercle d'Estudis Històrics i Socials Guillem Oliver del Camp de Tarragona 


Josep Llop Tous 


Coral Cuadrada Majó i Esther Gutiérrez Escoda (eds.) 


CAM Dia £ 


L'obra publicada, el número 21 de la col-lecció de monografies, és de l'arquitecte 
canongí Josep Llop i Tous. El llibre inclou un pròleg del també arquitecte Jaume Costa 
i Pallejà i un destacat recull d'il-lustracions, plànols, dibuixos i fotografies, un valor 
assenyalat pel mateix autor en l'acte de presentació. 

L'estudi de Josep Llop s'interessava primer per l'església de Sant Agustí, que 
havia format part del conjunt conventual dels jesuites tarragonins, però aviat li va 
caldre ampliar el seu propòsit inicial. A continuació fem un extracte de les pàgines 13 i 
14 del capítol preliminar on l'autor explica l'itinerari de la seva investigació, presenta 
els objectius del llibre i en fa un breu resum. 

"Naturalment, la contextualització de l'època de la fundació i l'establiment dels 
jesuites em va portar a considerar el recorregut històric dels altres grans edificis con- 
frontants, situats tots ells al costat meridional de l actual Rambla Vella, l'un a tocar de 
Valtre, a finals del segle xvi. Entre els convents dels Franciscans i de les Clarisses, que 
són anteriors, a més del convent dels jesuites també s'hi van construir la universitat, el 
seminari i l'hospital. Grans equipaments d'abast supralocal, tots de la mateixa època, 
i dels quals no en queda pràcticament res. Potser, si encertava el fil investigador, en 
podria coneixer l'arquitectura i els qui n'havien estat artifexs. I potser també es po- 
drien recompondre les diferents façanes que ha tingut la cara sud de la Rambla Vella 
a través dels segles. 

Si el Renaixement és deutor del classicisme romà, vaig pensar de fer el camí 
a la inversa per veure Si alguns aspectes de l'arquitectura monumental de Tarraco 
podien ser explicats a partir del coneixement de les grans implantacions de l'època 
del Renaixement i les seves vicissituds històriques. I sí, efectivament, va ser possible. 

Totes aquestes investigacions podrien ser relatades una per una, fragmentària- 
ment. El ritme de l'avenç en l'estudi ho afavoria. De fet, es així com ho vaig començar 
a preparar, i fins i tot a publicar parcialment. Ara bé, també m'anava adonant que 
més em valdria trobar una manera de lligar-ho tot plegat i presentar-ho de forma més 
unitària. I la manera només podia consistir a fer recaure el protagonisme en el loc 
comú, la Rambla Vella, a l'entorn de la qual s'esdevenia tot allò que era objecte de 
la meva atenció. 

Es tracta d'aprofundir en diverses questions que es consideren d'una importan- 
cia capital, d'entre les quals cal destacar la configuracio romana de la Via Augusta 
i la seva significació, la posició estratègica dels convents de Santa Clara i de Sant 
Francesc, la primitiva església dels jesuites i la seva cripta, la configuracio fisica i les 
primeres necessitats funcionals de l'hospital, del seminari i de la universitat, les obres 
de la nova església dels jesultes —mes enlla del que he publicat fins ara—, les con- 
sequències de l'expulsió dels jesuites en l'ús del seu complex conventual, l'ocupació 
de la capçalera del circ, les circumstàncies de l'enderroc de la muralleta, l'operació 
parcel:ladora subsegiient, i també la constructora, els canvis d'us dels grans edificis 
renaixentistes, i també, les modificacions dels perfils i les façanes de la Rambla." 


SL...) en la redacció del llibre que teniu a les mans, resultat tangible de la investigació 
realitzada, hem volgut reconstruir la història del barri des de les experiències, narrati- 
ves i memòria de les dones. Evidentment, sempre que ha estat possible, hem inclòs en 
la nostra redacció la sempre necessària història comparada, cosa que podeu palesar a 
bastament en la redacció d'alguns capítols del llibre. 

Ens hem adonat que encara queda molt per fer, que la història dels barris obrers 
a casa nostra (i, en general, a la península) és encara un terreny molt verge, mancat 
d'anàlisis i d'estudis amplis i aprofondits, com també ho són les parròquies obreres 
i de resistència. Hi ha elements més treballats que altres, en la nostra historiografia, 
i moltes vegades la perspectiva androcèntrica amaga realitats històriques rellevants, 
com foren el treball submergit femení o les lluites de les dones. De tota manera, i 
malgrat les dificultats (...J ens hem immers en un procés apassionant de recuperació 
històrica, treball etnogràfic i acció feminista que ens involucra, ens modela, ens forma 
i ens emociona. 

El llibre es compon de cinc capítols ben diferenciats, escrits per historiadores 
diferents, cadascuna des de la seva pròpia idiosincràsia i des del seu posicionament. 
Comença amb l'origen del barri a través de la immigració, construcció i urbanització, 
el segon capítol està dedicat a la parròquia: el tercer a l'educació de les dones i la vida 
quotidiana, el quart, al treball femení, i el cinquè i darrer, a les lluites i reivindicacions 
de les dones de Torreforta. " 


De la "Introducció". p. 28 

els números anteriors i altres publicacions del Cercle, 
BORUEBDDUODGUOUDGUUDUDUDGUUDGUOUDUUOUUUOUUUUUDUDGUUDUUODUUODUUOSDUESSNSNSNS 
BREUEBDGDUODGDUOGDGUDUUDUDUUUDUUOGDGUDUDUDUGEUUDUUDUEGUDUDUDUGEUOGEDUGSUESSSNSNSNS 


vvv.guillemoliver.com 


Llegeix la revista Resse des d' 


connectant-te a: 


HISTÒRICS 


n 
el 
re) 
EH 
2) 
Ll 
a 


CERCLE 
I SOCIALS 
GUILLEM 
OLIVER 


MOGBGGGGGAMaMeaeaS 


LUOSLLIP LL CO0Et - Tl AU04 El ap PSejd 


QCECCCCCCCCCCOC 


COS CCCC CCC CS 


QCOCC CCC QS 


0000000000000000000004 LL 
LIC) 


